
TRAP:  DANMARK 

I  FOLKESUBSKRIPTION 


Af  de  fremkomne  Anmeldelser  anføres: 

Det  er  selvfølgelig  en  god  Ide  at  udsende  denne  saare  nyttige  Haandbog 
i  en  billig  Suhskriptionsudgave  saaledes,  at  den  kan  komme  de  videste 
Kredse  i  Hænde;  thi  en  nyttigere  og  bedre  Folkebog  kan  ikke  tænkes,  og 
et  bedre  Middel   til   Hjemstavnslære  kan  ikke  paavises. 

I  større  Lande  kjender  man  overhovedet  ikke  til  en  Haandbog  som  denne. 
Men  det  er  dog  ikke  blot  Landets  Lidenhed,  der  har  fremkaldt  den.  Som 
heldige  Betingelser  bør  ogsaa  nævnes  dens  Grundlæggers  store  Arbejdsevne 
og  hans  indflydelsesrige  Stilling.  Han  blev  i  Stand  til  at  fremkalde  og 
bearbejde  et  Materiale,  som  næppe  nogen  anden  i  samme  Grad  havde  kunnet 
magte,  og  derved  lykkedes  det  at  faa  lagt  et  Fundament,  paa  hvilket  det 
nu  ved  dygtige  Kræfter  er  lykkedes  at  bygge  videre. 

Det  er  glædeligt  at  kunne  sige,  al  den  nye  (tredje)  Udgave  i  alle  væsent- 
lige Henseender  fyldestgor  Værkets  gode  Traditioner,  og  at  der  tillige  er 
gjort  Fremskridt  saaledes,  at  Resultatet  er  blevet  fuldtud  tidssvarende. 

Saa  længe  der  endnu  i  Danmark  er  Værdier  og  Interesser,  som  ikke  ere 
omsatte  i  Cyklisme,  har  det  sin  store  Betydning,  at  der  i  Beskrivelser  af 
Landet  ogsaa  dvæles  ved  andet  end  Turistveje,  Kroer  og  Udflugtspunkter. 
Og  det  er  det,  der  skeer  i  Traps  „Danmark"  paa  en  behagelig,  belærende 
og  samtidig  underholdende  Maade.  Ved  Siden  af  Beskrivelsen  af  det  nu- 
værende   Danmark    fremstilles    de    historiske  Forhold  som   knytte  sig  dertil. 

I  Virkeligheden  er  Traps  „Danmark"  ikke  mindre  Underholdningsbog 
end  Haandbog.  I  den  sidste  Egenskab  har  den  hidtil  fortrinsvis  været  kendt 
og  søgt  af  offentlige  og  private  Kontorer,  Forretningsfolk,  Embedsmænd  og 
de  mange  andre,  der  skulde  „bruge"  den  i  et  eller  andet  bestemt  Øjemed. 
Men  den  fortjener  ogsaa  at  komme  ind  i  Hjemmene  som  underholdende 
Læsning.  Og  forhaabentlig  vil  den  nu  aabnede  billige  Sub.skription  bidrage 
til,  at  dette  kan  ske  i  videre  Udstrækning  end  hidtil.  Man  bør  ude  om- 
kring i  Landet  ingenlunde  slaa  sig  til  Taals  med,  at  den  anskaffes  til  Sogne- 
og  andre  Bogsamlinger.  En  saadan  Bog  som  „Trap"  bør  være  i 
Hjemmenes  private  Eje.  Og  navnlig  skulde  man  synes,  at  Folk,  der  føle 
og  modtage  Kald  til  som  Byraads-,  Sogne-  eller  Amtsraadsmedlemmer  at 
sysle  med  offentlige  Anliggender,  vanskelig  kunne  undvære  et  Oplysnings-, 
Vejlednings-  og  Sammenligningsgrundlag  som  det,  der  her  bydes  dem  paa 
en  saa  overskuelig  og  let  tilgængelig  Maade.  Baade  i  Tekst  og  Billeder 
er  her  en  Rigdomskilde  at  ose  af. 

(Nationaltidende.) 

„Denne  Fol  kesu  bskript  ion  anbefaler  vi  paa  det  all  er  var- 
meste; Traps  Danmark  er  netop  et  Værk,  som  bør  være  en 
Folkebog  i  allervideste  Forstand,  og  som  ejer  alle  Betin- 
gelser for  at  blive  det." 

(Dannebrog.) 


Folkesubskription  paa 

TRAP:  DANMARK 

i  Hæfter  å  50  Øre 

For  at  denne  for  vort  Land  saa  ejendommelige  paa  en  Gang  sta- 
telige og  praktiske  Haandbog  i  endnu  højere  Grad  end  hidtil 
kan  blive  Folkeeje,  gøres  den  nu  for  første  Gang  tilgængelig  i  bil- 
lige Hæfter,  som  udkomme  med  14  Dages  Mellemrum. 


VÆRKETS  OPRINDELSE  OG  PLAN.     ^''^'^  '^''  '^""    vanskeligt   kan   tænkes 

::  virkeliggjort  i  de  store  Stater,  hvis  Ud- 
strækning regnes  i  Tusinder  af  Kvadratmile,  har  afdøde  Gehejmeraad  J.  P.  Trap  ud- 
ført for  Danmarks  Vedkommende,  idet  han  i  denne  Haandbog  har  givet  en  detailleret 
Beskrivelse  af  vort  Fædreland.  Hans  Maade  at  beskrive  Danmark  paa  er  saa  origi- 
nal, og  Arbejdet  er  saa  resolut  og  energisk  gennemført,  at  det  for  lange  Tider  vil 
sikre  hans  Navn  for  Forglemmelse. 

Trap's  Danmark,  som  fremkom  første  Gang  i  Halvtredserne  og  nu  udkommer 
z  tredje  Udgave,  har  i  Tidens  Løb  vundet  Hævd  som  en  nyttig  Haandbog  for  Læg 
og  Lærd,  i  By  som  paa  Land.  Det  er  Bogens  Opgave  at  give  en  paalidelig  og  ind- 
gaaende  Beskrivelse  af  det  nuværende  Danmark  og  de  historiske  Forhold  som  knytte 
sig  dertil.  Købstads-  og  Landboforhold  behandles  udførligt,  idet  de  enkelte  Steder, 
Byer,  Sogne,  Herregaarde,  Kirker,  Mindesmærker  o.  s.  v.  beskrives,  og  alle  offentlige 
Institutioner,  større  industrielle  og  andre  Etablissementer,  større  Gaarde  med  deres 
Hartkorn  og  Areal,  Befolkningstal  m.  m.  omtales.  Hertil  slutter  sig  en  samlet  Skil- 
dring af  de  geografiske  og  statistiske  Forhold  og  af  Landets  Administration  samt  en 
indgaaende  og  rigt  illustreret  Beskrivelse  af  Kjobenhavn. 

VÆRKETS  INDDELING      Beskrivelsen  skrider   frem  amtsvis;   indenfor  Amterne 

=^  behandles  først  Købstæderne,  derefter  Herrederne  og 
inden  for  disse  hvert  Sogn  for  sig.  Af  praktiske  Grunde  er  den  oprindelige,  endnu 
løbende  Subskription  (i  Hæfter  å  1  Kr.)  begyndt  med  Sjælland  og  fortsat  med  Born- 
holm, Laaland-Falstcr  og  den  fynske  Øgruppe,  tilsammen  udgørende  Værkets  2det 
og  3dje  Bind.  Beskrivelsen  af  Jylland  vil  udgøre  4de  og  ote  Bind,  hvorefter  Udgi- 
velsen afsluttes  med  Kjøbenhavn  og  den  indledende  Beskrivelse  af  hele  Landet, 
hvilke  tilsammen  danne  Værkets  1ste  Bind.  Et  Register  til  hele  Værket  vil  gøre 
det  let  straks  at  finde,  hvad  man  søger. 

I  den  nye  Folkesubskription  vil  Jylland  og  Øerne  udkomme  jevnsides,  hvor- 
ved en  hurtig  og  regelmæssig  Udgivelse  paa  Forhaand  kan  garanteres. 


UDGIVERE  OG  MEDARBEJDERE,     '^'^^'•i^'   ^^'S"^^'^   ^^  T^-'-^P«   Danmark,  som 

Iremtræder     i      fuldstændig     omarbejdet 

Skikkelse,  udgives  under  Medvirkning  af  d'Hrr.  Professorer  V.  Falbe  Hansen  og 
H.  Westergaard,  udarbejdet  af  Ur.  Cand.  mag.  H.  Weitemeyer.  Det  er  lyk- 
kedes Udgiverne  at  knytte  til  sig  en  Stab  af  faste  Medarbejdere,  hvis  særlige  Viden 
paa  de  forskellige  Omraader  kommer  Værket  til  Gode.  Desuden  modtages  over- 
ordentlig værdifuld  Bistand  fra  Nationalmuseet,  fra  Statistisk  Bureau,  fra  Generalsta- 
bens topografiske  Afdeling  og  fra  Provinsarkiverne,  ligesom  Købstædernes  Borgmestre, 
alle  Sognepræster  og  større  Godsbesiddere  samt  de  mange  andre  Autoriteter  og  Privat- 
personer, til  hvem  Henvendelse  sker,  bestandig  stille  sig  særdeles  imødekommende  og 
derved  bidrage  væsentligt  til  at  gøre  Værket  saa  fuldstændigt  og  nøjagtigt  som  muligt. 

ILLUSTRATIONER  OG  KORT.  ^^^  ^^''^'^  ^^^^  frembyder  særlig  Interesse  i 
:=:=::^=====^==  historisk,  arkitektonisk  eller  anden  Hen- 
seende søges  saa  vidt  muligt  afbildet,  og  for  at  opnaa  den  størst  mulige  Nøjagtig- 
hed og  Ensartethed,  udføres  næsten  hele  Billedstoffet  efter  Originaltegninger  optagne 
paa  Stedet  af  Kunstneren  (hovedsageh'g  Hr.  Arkitekturmaler  y,  T.  Hansen).  Me- 
dens Billedernes  Antal  oprindelig  ansloges  til  omkring  et  Tusinde,  er  der  ved  den 
nærmere  Undersøgelse  af  Landets  enkelte  Egne  fremkommet  saa  meget  Nyt,  som 
fortjener  at  afbildes,  at  den  nye  Udgave  snarere  kommer  til  at  indeholde  henved  to 
Tusinde  originale  Afbildninger.  Om  end  Omfanget  herved  er  blevet  noget  større, 
har  man  dog  anset  det  for  en  utvivlsom  Forøgelse  af  Værkets  Værdi  at  medtage 
det  mest  mulige. 

Over  alle  danske  Købstæder  og  Handelspladser  bringes  Bykort,  som  udarbejdes 
af  Hr.  Landinspektør  Berggreen.  Kortene  udføres  i  Farvetryk  og  frembyde  noget 
særlig  smukt  i  kartografisk  Henseende.  Størrelsen  er  som  Regel  1  å  2  Sider  i  Bo- 
gens Format,  for  enkelte  Købstæders  Vedkommende  dog  noget  større. 

Oversigtskort  af  forskellig  Art  ville  følge  med  Værkets   1ste  Bind. 


'o'- 


FOLKESUBSKRIPTIONEN,     »trap«,    som   \  enhver  Bogsamling  horer  til  de 

mest  benyttede    Haandbøger,    er   et   Værk,    man 

gerne  vil  eje.  Ved  den  Folkesubskription,  som  nu  aabnes,  gives  der  Lejlighed  til  at 
an.skaffe  det  paa  meget  lempelig  Vis.  Hveranden  Uge  udgives  et  Hæfte  paa  2  16- 
sidcde  Ark  til  en  Subskriplionspris  af  50  Øre  for  hvert  Hæfte.  Værket  bliver 
komplet  i  5  Bind,  hvert  paa  mellem  25  og  32  Hæfter.  Uden  særskilt  Beregning  med- 
følger efterhaanden  de  talrige  farvetrykte  Kort. 

Subskription    modtages   i   alle    Boglader,   hvor   ligeledes    1ste   Hæfte  faas  til  Gen- 
nemsyn. 

Kjohcnhavn  1900.  G.   E.    C.   Gad. 

Universitetsboghandler. 

Fig,   1.     St.  Thomas  set  fra  Cruzbay  paa  St.  Jan. 

LJen  vestindiske  Koloni  har  bestaaet,  siden  „Det  Dansk- Vestindiske 
Handelsselskab"  i  Aaret  1671  tog  den  den  Gang  ubeboede  0  St.  Thomas  i 
Besiddelse.  Kolonien  har  levet  under  vekslende  Kaar,  men  i  det  hele  og 
store  har  den  været  til  Nytte  og  Indtægt  for  Moderlandet.  Den  er  altid 
bleven  regeret  med  Mildhed  og  Humanitet  efter  Tidens  Opfattelse  af  disse 
Begreber,  og  til  Gengæld  har  den,  til  Trods  for,  at  kun  en  ringe  Del  af 
Befolkningen  er  af  dansk  Oprindelse,  altid  næret  loyale  Følelser  for  Danmark. 

Det  er  i  Øjeblikket  en  tung  Tid  for  Øerne,  og  man  hører  jævnlig  den 
Anskuelse  udtalt,  at  det  var  bedre  at  skille  sig  af  med  denne  unyttige 
Koloni,  der  hvert  Aar  volder  Udgift.  Men  der  er  dog  mange,  der  mene 
at  hvis  man  dels  indførte  en  mere  rationel  Dyrkning  af  Sukkeret,  dels  ogsaa 
kom  ind  paa  Kultur  af  Tobak,  Kokos,  Bomuld,  Textil-Planter  og  andet,  vilde 
St.  Croix  igen  kunne  opnaa  en  Blomstringstid,  og  for  St.  Thomas's  Ved- 
kommende næres  der  store  Forventninger  til  en  Panamakanal. 

Hvad  enten  den  ene  eller  den  anden  af  disse  Anskuelser  er  den  rigtige, 
vil  det  altid  være  gavnligt  at  gøre  sig  saa  vidt  muligt  bekendt  med  Kolo- 
nien   og    dens    Forhold,    og    det    er    for    at    bidrage    sit    til    at    udvide    dette 

Kendskab,    at  Forfatterne  ville   forsøge  at  give  en  Beskrivelse  af   de    Dansk- 
Vestindiske  Øer  og  omtale  deres  Historie. 

Det  første  Indtryk  af  de  Vestindiske  Øer  maa  uvilkaarligt  virke  til- 
talende paa  enhver  fremmed.  Har  man  i  flere  Uger  været  tumlet  mere 
eller  mindre  blidt  om  af  Passaten  med  intet  andet  for  Øje  end  Himmel 
og  Hav,  er  man  alene  af  den  Grund  oplagt  til  at  glæde  sig  ved  Gensynet 
af  Land,  og  dette  viser  sig  her  under  ualmindelig  tiltalende  Former.  Øerne 
ere  alle  venlige  og  smilende;  friske  og  lette  synes  de  at  flyde  paa  det 
mørkeblaa  Hav,  omkransede  af  den  hvide  Brænding.  Elegant  formede  Bjærg- 
tinder  tegne  sig  skarpt  imod  den  klare  Luft,  og  dybe  Kløfter,  kantede  med 
yppig   tropisk  Vegetation,   afveksle    med   lysegrønne   Sukkermarker,    i   hvilke 


hist  og  her  kridhvide  Huse  titte  frem  af  mørke  Palmelunde.  Naar  de  store 
hvide  Passatskyer  glide  forbi  Solen,  forhøjes  Virkningen  ved  Afvekslingen 
af  Lys  og  Skygge. 

Den  danske  Besiddelse  i  Vestindien  bestaar  som  bekendt  af  de  3  Øer: 
St.  Thomas,  St.  Croix  og  St.  Jan.  Af  disse  maa  St.  Thomas  betragtes 
som  Hovedøen  paa  Grund  af  dens,  navnlig  i  tidligere  Tid,  livlige  Handels- 
samkvem med  Europa  og  næsten  hele  Vestindien  samt  med  en  stor  Del  af 
Mellemamerika.  Handelsvarer  bragtes  af  europæiske  Skibe  til  St.  Thomas, 
hvorfra  de  igen  fordeltes  til  den  omliggende  amerikanske  Verden,  og  om- 
vendt bragtes  dennes  Produkter  til  St.  Thomas,  hvor  de  afhentedes  af  de 
europæiske  Vestfarere.  Øen  opnaaede  herved  stor  Rigdom  og  Betydning, 
en   Lykke,    som   den    hovedsagelig   skyldte   sin    rummelige    og    sikre    Havn, 

der  tilmed  er  ualmindelig  let  tilgængelig  for  Sejlskibe,  da  Havnens  Retning 
er  Nord  og  Syd,  hvorfor  Passaten  tillader  Skibene  at  besejle  den  til  enhver 
Tid,  uden  at  de  nogensinde  behøve  at  krydse.  En  Omstændighed,  der  i 
høj  Grad  bidrog  til  St.  Thomas's  store  Betydning  som  Handelsplads,  var 
Danmarks  Neutralitet  under  de  mange  langvarige  Krige  i  forrige  Aarhundrede, 
i  hvilke  Moderlandene  til  næsten  alle  de  andre  vestindiske  Øer  vare  ind- 
viklede.    I  St.  Thomas's   Havn   koncentreredes    derfor   saa   at   sige   al  Vest- 


IT^^^^y^ 


mb  erget 


S»  THOMAS    HAVN 


St.  Thomas  Havn, 


Indiens  Handel  med  den  øvrige  Verden,  og  driftige  Handelsfolk  grundlagde 
store  Forretninger,  som  blomstrede  indtil  Midten  af  dette  Aarhundrede,  da 
Dampskibsfarten  begyndte  at  blive  almindelig,  og  da  dermed  al  oversøisk 
Forbindelse  tog  et  mægtigt  Opsving.  Den  vestindiske  og  mellemamerikanske 
Handelsverden,  der  hidtil  havde  forsynet  sig  fra  St.  Thomas,  blev  nu  i 
Stand  til  at  frigøre  sig  for  dette  Mellemled  og  satte  sig  i  direkte  Forbin- 
delse med  den  øvrige  Verden,  og  det  gik  snart  rask  ned  ad  Bakke  med 
St.  Thomas's    Handel,   som    nu    kun  er  en    Skygge   af  Fortids   Storhed,    om 


hvilken  mægtige  Pakhuse  og  store  rummelige    Beboelseslejligheder  endnu  be- 
vare Mindet. 

St.  Thomas  ligger  paa  18"  n.  Br.  og  65 "  v.  L.,  10  Mil  Nord  for 
St.  Croix  og  9  Mil  Øst  for  Porto  Rico,  der  ere  de  nærmeste  større  Øer. 
Fra  St.  Jan,  der  ligger  ret  Øst  for  St.  Thomas,  er  denne  kun  adskilt  ved  et 
Stræde  af  ^2  Mils  Brede.  Øen,  der  er  3  danske  Mil  lang  og  ^1^  Mil  bred 
paa  det  bredeste,  er  egentlig  kun  en  stor  Fjældryg,  der  naar  sin  største 
Højde,  500  Meter,  i  Nærheden  af  Øens  vestlige  Ende  og  derpaa  sænker  sig 
jævnt  ned  til  60  a  100  Meter  imod  Øst.  Ved  Byen  Charlotte-Amalie,  som 
ligger  omtrent  midt  paa  Sydsiden,  er  Bjærgets  Højde  250  Meter. 


Pig.  2.     Udsigt  over  den  vestlige  Del  af  St.  Thomas  By  og  en  mindre  Del  af 
Havnen;  i  Baggrunden  Orkan  Øen  og  Water  Island. 


En  Morgen  vandring  op  til  Toppen  af  Bjærget  ved  Byen  horer  til  de 
Nydelser,  som  længe  vil  mindes.  Skønt  varm  er  Luften  dog  saa  let  og 
frisk,  at  Opstigningen  ikke  volder  Besvær,  og  Sindet  forfriskes  ved  Synet 
af  de  vekslende  Landskaber  og  den  yppige,  tropiske  Vegetation.  Naar  man 
kommer  op  til  Toppen,  har  man  en  Udsigt,  der  næppe  overtræffes  paa 
noget  andet  Punkt  i  Verden.  Bjærgryggen  er  her  saa  smal,  at  man  overser 
begge  Skraaninger,  baade  mod  Syd  og  Nord.  Sydsiden  ligger  straalende  i 
Solen,  tæt  bevokset  og  gennemfuret  af  Kløfter,  imellem  hvilke  stejle  Bjærg- 
rygge  skyde  sig  ned  imod  Havet,  hvor  Søen  bryder  mod  Koralrevene  og 
ruller  ind  i  utallige  Smaabugter  imellem  de  fremskudte,  takkede  Pynter. 
Badet  i  Solen  ligger  Byen,  bygget  paa  3  Høje  og  i  de  mellemliggende  Dale. 
Husene  skinne  kridhvide,  og  i  den  klare  Luft  skelner  man  tydeligt  de  livligt 


farvede  Tage,  Verandaer  og  Jalousier.  Udenfor  paa  den  brede  Bugt,  der 
ved  Indløbet  snævrer  sig  ind  til  c.  650  Meters  Brede,  ses  endnu  til  Stadig- 
hed en  Mængde  Skibe,  store  Krigsskibe  og  Paketter,  Fragtdampere  og  Sejl- 
skibe af  alle  Størrelser  imellem  hverandre.  Alt  her  mod  Syd  taler  om 
Varme,  Solskin  og  Frodighed.  Som  Modsætning  ligger  Nordsiden  i  mørk 
Skygge,  da  Solen  endnu  ikke  er  kommen  saa  højt  paa  Himlen,  at  den  kan 


Fig.  3.     Udsigt  over  den  østlige  Del  af  St.  Thomas  By. 


skinne  derned.  Naturen  er  her  vildere  og  Bjærgskraaningerne  stejlere.  Ne- 
denfor breder  sig  den  store  Nordside  Bugt,  hvis  Vand  er  saa  klart  og 
stille,  at  man  tydeligt  ser  den  hvide  Sandbund  langt  ude  fra  Kysten. 

Paa  St.  Thomas,  hvor  for  Øjeblikket  næsten  alle  Plantager  ere  nedlagte, 
men  hvor  der  ikke  desto  mindre  findes  ikke  ubetydeligt,  frugtbart  Land, 
særlig  egnende  sig  til  Frugtavl,  ere  alle  Interesser  koncentrerede  i  Havnen, 
hvorfor  saa  at  sige  hele  Øens  Befolkning  er  samlet  i  Byen  Charlotte- 
Amalie.     Hovedgaden  løber  langs  Stranden  i  nogen  Afstand  fra  denne.    Her 

ligge  alle  Pakhuse  og  Forretningslokaler,  der  som  Regel  strække  sig  helt 
ned  til  Stranden.  Det  er  solide,  grundmurede,  etetages  Huse,  som  vidne 
om,  at  der  hverken  er  bleven  sparet  paa  Plads  eller  Materiale,  da  de  blev 
byggede.  Skærende  Hovedgaden  føre  flere  Gader  ind  i  Dalene  imellem  de 
3  Høje,  og  op  ad  disse  sno  sig  Veje  og  lange  Stentrapper.  Guvernørens 
Bolig,  et  almindeligt,  men  rummeligt  Hus,  ligger  paa  den  østlige  Høj,  og 
lige  nedenfor  ligger  Fortet  paa  en  fremspringende  Pynt  i  Havnen,  adskilt 
fra  Byen  ved  et  lille  smagfuldt  Anlæg.  I  en  af  Dalene  findes  et  Torv,  be- 
plantet med  Palmer  og  Tamarindetræer. 

De  smaa  Haver  med  pragtfulde  Blomster,  som  omgive  Husene,  navnlig 
paa  Højene,  hvor  den  mere  velhavende  Del  af  Befolkningen  bor,  give 
Gaderne  et  venligt  og  hyggeligt  Udseende,  og  Negerbefolkningens  ejendom- 
melige Manerer  og  barnlige  Væsen  gør  en  Vandring  gennem  Byen  under- 
holdende for  enhver  fremmed. 


Det  tidligste  paalidelige  Kendskab,  man  har  til  St.  Thomas's  Historie*), 
er,  at  Øen  i  1667  var  beboet  af  Hollændere,  der  samme  Aar  bleve  over- 
faldne af  en  engelsk  Ekspedition  og  bortførte  til  St.  Martin  og  St.  Eustatia, 
hvorefter  Øen  henlaa  ubeboet  indtil  Aaret   1671. 

Den  16  Marts  nævnte  Aar  oprettedes  i  København  det  Vestindiske 
Handelsselskab  af  Grev  Peder  Pedersen  Lerche,  Baron  Jens  Juel  og  Biskop 
Nansen.  Ifølge  Selskabets  Love  skulde  Bestyrelsen  bestaa  af  6  Direktører, 
der  hver  maatte  indskyde  i  det  mindste  2000  Rdl.,  og  enhver,  der  ønskede 
at  blive  Deltager,  maatte  indskyde   100  Rdl. 

Allerede  den  31  Aagust  samme  Aar  lettede  Selskabets  første  Skib  „Den 
gyldne  Krone",  Kaptajn  Arent  Henriksen,  fra  Københavns  Rhed,  og  den 
20  Oktober  fulgte  det  andet  Skib  „Pharao"  efter  med  Guvernøren  for  den 
nye  Koloni,  Jørgen  Iversen,  om  Bord.  „Pharao"  ankom  først  den  23  Maj 
1672  til  St.  Thomas. 

Ved  sin  Ankomst  fandt  Guvernør  Iversen  allerede  en  Del  Kolonister, 
mest  Hollændere,  etablerede  paa  Øen.  Til  disse  udstedte  han  d.  8  August 
samme  Aar  følgende  Proklamation: 

„Jeg  Jørgen  Iversen,  Hans  Majestæt  Kongen  af  Danmark  og  Norges 
samt  det  Vestindiske  Selskabs  Guvernør  paa  Øen  St.  Thomas,  befaler  herved 
til  Guds  Ære  og  Landets  Vel  følgende: 

1)  Enhver    Person,    som    taler    Dansk,    skal    overvære    Gudstjenesten    i 


*)  Den    følgende   Udvikling   af   Øernes   Historie    er    hovedsagelig    taget   fra   en   Be- 
skrivelse af  de  Vestindiske  Øer  af  den  engelske  Præst  paa  St.  Croix,   Dr.  Kno.x. 


Kristians  Fort  hver  Søndag,  naar  Trommen  røres.     Udeblivelse  straffes  med 
en  Bøde  af  25  <S  Tobak. 

2)  Personer  af  alle  andre  Nationaliteter  skulle  overvære  Gudstjenesten 
sammesteds  hver  Søndag  Eftermiddag  under  Straf  af  samme  Bøde. 

3)  Enhver  Husbond  skal  holde  sin  Husstand  til  Gudsfrygt  og  holde  Bøn 
hver  Morgen  og  hver  Aften.  Dersom  han  lader  sin  Husstand  udføre  noget 
Arbejde  om  Søndagen,  som  kunde  have  været  gjort  om  Lørdagen,  eller 
dersom  han  benytter  andre  Folks  Tyende,  betaler  han  for  den  Forseelse 
50  ®  Tobak. 

4)  Til  Landets  Forsvar  skal  hver  Husbond  forsyne  sig  selv  og  hver 
Mand  i  sin  Tjeneste  med  et  Sværd  og  en  Bøsse  med  fornøden  Ammunition, 
i  det  mindste  2   'S  Krudt.     Forseelse  herimod  straffes  med   100  ®  Tobak. 

5)  Naar  Trommen  røres  (undtagen  om  Søndagen  til  Gudstjeneste),  skal 
enhver  Husbond  underrette  sin  Nabo,  og  enhver  skal  holde  sig  beredt  til  at 
møde  med  Vaaben  i  Fortet,  naar  et  Kanonskud  affyres  ved  Flagstangen. 

6)  Dersom  (hvad  Gud  forbyde)  en  Fjende  skulde  komme  uventet,  skal 
den,  der  først  observerer  ham  (dersom  det  er  om  Dagen),  skyde  3  Skud 
og  sende  Meddelelse  til  sin  Nabo,  som  igen  skal  underrette  sin  Nabo  og 
saa  fremdeles  saa  hurtigt  som  muligt.  Om  Natten  skal  han  skyde  1  Skud, 
som  skal  gentages  af  Naboen,  hvorpaa  alle  skulle  holde  sig  beredte  til 
Forsvar. 

7)  Ingen  maa  affyre  noget  Skud  eller  gøre  anden  Støj  efter  Solnedgang, 
undtagen  han  observerer  Fjender.  Dersom  om  Dagen  Trommen  røres, 
dersom  der  affyres  3  Skud,  og  Flaget  hejses  paa  Fortet,  da  er  det  AUarm- 
signal.  Dersom  om  Natten  Ejeren  af  en  Plantage  affyrer  et  Skud,  da  skal 
det  betragtes  som  Allarm ;  og  dersom  om  Natten  3  Skud  affyres  paa  Fortet, 
skal  enhver  ærlig  Krigsmand  begive  sig  bevæbnet   derhen. 

8)  Hver  Lørdag  Eftermiddag,  naar  Trommen  røres,  skal  enhver,  der  kan 
bære  Vaaben,  mode  fuldt  bevæbnet  paa  Eksercerpladsen.  Enhver,  der  ude- 
bliver, skal  bode  25  <ffi  Tobak,  som  udbetales  ved  Aarets  Slutning  til  Fordel 
for  dem,  som  mode   regelmæssigt. 

9)  Ingen  maa  forlade  Øen  uden  Guvernørens  Tilladelse  under  Straf  af 
500  'S  Tobak.  Og  den,  som  hjælper  en  anden  til  at  undvige,  skal  bøde 
1000  'S  Tobak  samt  paatage  sig  den  undvegnes  Gæld  og  Forpligtelser. 

10)  Ingen  maa  handle  med  en  anden  Mands  hvide  Tyende  uden  Ved- 
kommendes Tilladelse  under  Straf  af  500  "S  Tobak.  Enhver,  som  skjuler 
en  andens  Tyende,  betaler   100  "ffi  Tobak  for  hver  24  Timer. 

1 1 )  Dersom  noget  Tyende  forlader  sin  Herre,  maa  ingen  give  ham  Husly, 
og  dersom  saadant  Tyende  paagribes,  skal  han  tjene  sin  Herre  ekstra  en 
Dag  for  hver  Uge  af  sin  Fraværelse,  en  Uge  for  hver  Maaned,  en  Maaned 
for    hvert   Aar   og    1   Aar    for    hver    7    Aar.     Dersom    noget    Tyende    faar 

Vane   til   at   lobe    bort,   skal    hans   Herre   være   berettiget  til  at  sætte  ham  i 
Jærn. 

12)  Enhver  Mand,  som  beskadiger  anden  Mands  Ejendom,  skal  betale 
første  Gang  10  ^  Tobak,  anden  Gang  20  ^,  og  saaledes  dobbeU  op  for 
hver  følgende  Forseelse. 

13)  Ingen  maa  lade  sin  Neger  forlade  sin  Ejendom  uden  gyldig  Grund, 
paa  det  at  han  ikke  skal  gaa  ind  paa  Naboens  Ejendom  og  gøre  Skade. 
Enhver,  som  finder  en  fremmed  Neger  paa  sin  Ejendom  efter  Solnedgang, 
skal  tage  ham  i  Forvaring  og  bringe  ham  til  Fortet  næste  Morgen,  for  at 
han  kan  blive  straffet. 

14)  Enhver,  som  overtræder  ovennævnte  Befalinger,  skal  møde  paa 
Fortet,  og  hvis  P'orseelsen  lovlig  bevises  og  han  dømmes  til  Bøde,  skal 
denne  deles  i  3  Dele,  1  Del  til  Kongen,  1  Del  til  Kirken  og  1  Del  til 
Klageren. 

Denne  Forordning  er  naturligvis  et  Udtryk  for  de  i  Øjeblikket  mest 
nødvendige  Forholdsregler:  at  sikre  sig  imod  Overfald  af  Fjender  samt  at 
forhindre,  at  Tyendet  flygtede  af  Tjenesten;  og  i  begge  Henseender  var 
Guvernørens  Omsorg  utvivlsomt  vel  begrundet.  Spanierne  paa  Porto  Rico 
saa  skævt  til  alle  fremmede  Kolonier  i  Vestindien  og  gjorde  jævnlig  Indfald 
paa  disses  Territorium,  dels  for  at  forjage  dem  og  dels  for  at  røve.  Des- 
uden fandtes  i  de  Tider  paa  Øen  Tortola  en  engelsk-fransk  Sørøverkoloni, 
de  saakaldte  Buccanerer,  som  gjorde  Retstilstanden  meget  usikker  baade  til 
Lands  og  til  Vands.  Med  Tyendet  menes  hvide  Tjenestefolk,  som  Kolo- 
nisterne havde  medført  fra  deres  Hjemstavn  med  det  Formaal,  at  de  skulde 
hjælpe  dem  at  dyrke  Jorden.  Negre  fandtes  kun  i  ringe  Antal  og  kun  hos 
de  Kolonister,  der  vare  komne  fra  de  nærliggende  vestindiske  Øer.  Man 
kan  let  tænke  sig,  at  de  hvide  Tjenestefolk  have  fundet  det  uudholdeligt  at 
udføre  Markarbejde  i  den  tropiske  Varme,  og  at  de  i  Fortvivlelse  have  søgt 
Frelse  i  Flugt.  Det  gik  ogsaa  snart  op  for  den  danske  Regering,  som  paa 
enhver  Maade  søgte  at  støtte  den  ny  Koloni,  at  det  var  nødvendigt  at  til- 
føre Øen  en  sort  Arbejderbefolkning.  Kong  Kristian  den  Femte  købte  derfor 
faa  Aar  senere,  vistnok  i  1679  eller  1680,  af  Kong  Aquambon  et  Stykke 
Land  paa  Guldkysten,  hvor  Forterne  Frederiksborg  og  Kristiansborg  bleve 
anlagte.  Herfra  indførtes  derpaa  Slaver  til  St.  Thomas,  og  den  regelmæs- 
sige Rute  for  Selskabets  Skibe  blev  fra  København  til  Guinea  og  derpaa 
til  St.  Thomas  med  en  Last  af  Slaver.  Det  var  først  nu,  at  der  kom  Flugt 
i  Plantagernes  Drift,  og  denne  gik  snart  over  til  at  omfatte  Sukker,  som 
viste  sig  saa  meget  fordelagtigere  end  Tobaksdyrkning,  at  Guvernementet 
endogsaa  i  1685  befalede,  at  der  ikke  maatte  dyrkes  andet  end  Sukker  paa 
de  Plantager,  som  oprindelig  vare  tilstaaede  Ejerne  af  Guvernementet. 

De  første  Kolonister  nedsatte  sig   alle   paa    Landet.     Af  den    nuværende 

By  fandtes  i  lang  Tid  kun  Fortet,  hvor  Guvernøren  havde  sin  Bolig.  Fra 
sin  Residens  i  Fortet  uddelte  Guvernøren  Land  til  de  nyankomne,  som 
ønskede  at  bosætte  sig,  og  det  vil  ses  af  nedenstaaende  Aktstykke,  dateret 
25  Maj  1678,  at  Overtagelsesvilkaarene  vare  meget  fordelagtige  for  den 
nye  Ejer: 

„Jeg  undertegnede  Jørgen  Iversen,  Guvernør  paa  St.  Thomas,  gør  her- 
ved vitterligt,  at  jeg  paa  det  kongelige  Dansk-Vestindiske  Selskabs  Vegne 
og  med  Direktionens  Bemyndigelse  i  Aaret  1678  har  givet  til  ærlig  og 
elskelig  Mand  Jan  Cramues  et  Jordstykke,  fjorten  Hundrede  Fod  bredt,  be- 
liggende imellem  Jeshen  Jansens  Plantage  og  Plantagen  Doppels,  og  stræk- 
kende sig  fra  Bomuldstræet  paa  Doppels  som  Mærke  til  Bjærget.  Dette 
Jordstykke  tilstaas  ovennævnte  og  hans  Arvinger  i  Arv  og  Eje,  saaledes  at 
disse,  eller  hvem  de  maatte  sælge  det  til,  kunne  beholde  det,  bruge  det  og 
gøre  det  saa  indbringende  for  sig,  som  de  formaa.  Herfor  skulle  de  ikke 
yde  andet  Vederlag  end  hvert  Aars  5  Januar  afgive  en  Kapune  til  Sel- 
skabet eller  dets  befuldmægtigede. 

Undertegnet  med  min  egen  Haand  paa  Selskabets  Vegne  og  under  Hans 
Majestæt  Kongens  Segl." 

St.  Thomas,  Kristians  Fort,  25  Maj   1678. 

■s  Jørgen  Iversen. 

« 

Paa  de  indkomne  Kapuner  og  Kalkuner  gjorde  Guvernøren  den  5  Januar 
hvert  Aar  et  stort  Gilde  for  samtlige  Øens  Plantere. 

I  Aaret  1680  fandtes  omtrent  et  halvt  Hundrede  Plantager  paa  St.  Tho- 
mas med  en  Befolkning  af  156  Hvide  og  17  5  Slaver.  Slavernes  Antal 
voksede  betydeligt,  efter  at  Selskabet  omtrent  ved  denne  Tid  havde  begyndt 
regelmæssigt  at  indføre  dem  fra  Afrika,  og  det  blev  snart  nødvendigt  at 
udstede  særlige  Love  for  at  holde  den  store  sorte  Befolkning  i  Ave;  det 
blev  forbudt  dem  at  bære  Knive  og  Knipler  samt  at  danse  deres  hedenske 
Danse.  Om  Søndagen  skulde  de  være  hjemme  ved  ^Solnedgang,  og  om 
Hverdagen  ved  den  Tid,  da  Trommen  rørtes.  Straffen  for  Overtrædelse  af 
disse  Bestemmelser  lød  paa  Pisk  for  første  Gang  begaaet  Forseelse,  anden 
Gang  skulde  Ørene  afskæres,  og  tredje  Gang  skulde  Forbryderen  hænges. 
Pastor  Knox  siger  i  sin  Beskrivelse  af  Øerne,  at  Bestemmelserne  med  Hen- 
syn til  Dansen  maa  have  været  et  dødt  Bogstav ;  thi  saa  stor  er  endnu 
Negrenes  Kærlighed  til  deres  gamle  Danse,  at  Plantagerne  snart  vilde  have 
været  uden  Arbejdere,  dersom  Loven  skulde  have  været  overholdt  i  sin 
fulde  Strenghed,  da  alle  Negrene  utvivlsomt  vare  blevne  hængte.  Lad  os 
haabe,  at  Loven  ej  heller  er  bleven  strengt  overholdt  for  de  andre  Forseel- 
sers Vedkommende. 

Kolonien  udviklede  sig  nu  rask,  og  det  viste  sig  snart,  at  det  danske 
Kompagni  ikke  besad  tilstrækkelig  Kapital  til  at  drage  den  fulde  Nytte  af 
Besiddelsen.  Kong  Kristian  den  Femte  sluttede  derfor  en  Traktat  med 
Hertugdommet  Brandenburg,  ifølge  hvilken  der  tilstodes  et  brandenburgsk 
Selskab  Ret  til  i  30  Aar  at  drive  Handel  paa  St.  Thomas.  Herved  kom 
der  mere  Liv  i  Forretningerne,  der  fra  Brandenburgernes  Side  dreves  ved 
Hjælp  af  hollandske  Skibe  og  hollandsk  Kontorpersonale  i  Faktoriet  paa 
St.  Thomas.  Byen  begyndte  nu  saa  smaat  at  skyde  op  og  talte  i  1688 
foruden  det  brandenburgske  Faktori  2  danske,  1  fransk,  1  tysk,  2  engelske 
og  3  hollandske  Familier,  i  alt  35  Personer,  der  hovedsagelig  ernærede  sig 
som  Haandværkere :  2  Skræddere,  1  Skomager,  3  Tømrere  og  1  Smed. 
Desuden  fandtes  1  Hotelvært  og  1  Fisker;  af  Slaver  var  der  endnu  kun 
4  i  Byen.  Det  brandenburgske  Kompagni  gjorde  gode  Affærer  og  trak 
efterhaanden  næsten  al  Handel  til  sig,  saaledes  at  det  danske  Selskab,  der 
kun  formaaede  at  Kolde  ét  Skib  i  Gang,  blev  ganske  distanceret.  Maaske 
var  det  denne  Omstændighed,  som  foranledigede  Kong  Kristian  den  Femte 
til  at  forpagte  St.  Thomas  til  en  privat  Mand  ved  Navn  Thcrmohlen,  som 
skulde  have  fuldstændigt  Herredømme  over  Øen  og  oppebære  alle  Indtægter, 
der  hovedsageligt  bestode  i  en  betydelig  Ind-  og  Udførselstold.  Thormohlen 
tiltraadte  Herredømmet  i  1691  men  synes  kun  at  have  beholdt  Forpagt- 
ningen til  1694.  Af  Forbedringer  indførte  han  en  fast  Garnison  af  euro- 
pæiske Soldater,  hvis  Tilstedeværelse  havde  vist  sig  nødvendig  ved  et  Over- 
fald af  et  fransk  Buccanerskib,  som  en  Nat  gik  til  Ankers  i  Gregeriet,  den 
første  Bugt  Vest  for  Byen,  og  udplyndrede  det  brandenburgske  Faktori, 
hvis  Slaver  Røverne  tvang  til  at  bære  Varerne  ned  til  Stranden.  Et  Jærn- 
pengeskab,  som  indeholdt  1 00  000  Dollars,  kunde  de  dog,  til  Held  for 
Kompagniet,  ikke  faa  Bugt  med.  Beboerne  syntes  godt  om  Garnisonen, 
men  de  nægtede  haardnakket  at  betale  noget  til  dens  Underhold,  og  Thor- 
mohlen saa  sig  ikke  i  Stand  til  at  fremtvinge  Skatten,  saa  at  han  selv 
maatte  afholde  Udgifterne. 

Den  første  Guvernør,  Jørgen  Iversen,  der  synes  at  have  regeret  til  al- 
mindelig Tilfredshed  med  Kraft  og  Forstand,  var  imidlertid  omkommen  paa 
en  ulykkelig  Maade  nogle  Aar  før  Thormohlens  Regimente.  Paa  Udrejsen 
efter  et  Besøg  i  Hjemmet  gjorde  Skibsbesætningen  allerede  i  Kattegattet 
Mytteri  og  dræbte  Passagerer  og  Officerer.  Besætningen  havde  imidlertid 
ikke  lang  Glæde  af  sin  Bedrift;  thi  kort  efter  strandede  Skibet  ved  Mar- 
strand,  hvorfra  de  svenske  Myndigheder  sendte  Forbryderne  til  København, 
hvor  de  bleve  hængte  uden  for  Østerport.  En  efterfølgende  Guvernør, 
Milan,  gik  det  endnu  værre.  Han  blev  anklaget  for  Grusomhed,  sendt  hjem 
i  Jærn  og  henrettet.  Der  syntes  saaledes  til  en  Begyndelse  at  klæbe  Uheld 
ved  Stillingen;    men    lykkeligvis    hørte    dette    nu   op,    og   senere  Guvernører 

have  som  Regel  levet  i  god  Forstaaelse  saavel  med  Befolkningen  som  med 
Regeringen  i  Hjemmet.  Dette  gælder  i  Særdeleshed  om  Guvernør  Lorentz, 
som  tiltraadte  Herredømmet  efter  Ophøret  af  Thormohlens  Forpagtning,  og 
under  hvem  Kolonien  gik  rask  fremad.  Herom  vidner  en  Beskrivelse,  som 
den  franske  Forfatter  Pére  Labat  giver  af  et  Besøg  paa  Øen  i  Aaret   1701. 

Om  St.  Thomas's  Handel  siger  han  følgende:  „Da  Danmark  næsten 
altid  er  neutral  i  Europas  Krige,  er  St.  Thomas's  Havn  aaben  tor  Skibe  af 
alle  Nationer.  I  Fredstid  tjener  Havnen  som  Mellemled  for  den  Handel, 
som  Franskmænd,  Englændere,  Spaniere  og  Hollændere  ikke  tør  drive  aaben- 
lyst  paa  deres  egne  Øer,  og  i  Krigstid  er  den  et  søgt  Tilflugtssted  for 
Handelsskibe,  der  forfølges  af  Kapere.  Paa  den  anden  Side  sende  Kaperne 
deres  Priser  hertil  for  at  sælges,  naar  de  ikke  kunne  sende  dem  hjem.  En 
stor  Mængde  mindre  Skibe  drive  Handel  imellem  St.  Thomas  og  Sydamerikas 
Kyst;  kort  sagt,  St.  Thomas  er  et  Marked  af  stor  Betydning. 

Om  Byen  selv  siger  han:  „I  en  Afstand  af  50  a  60  Skridt  fra  Fortet 
ligger  Byen  langs  Stranden.  Den  bestaar  af  én  lang  Gade,  der  ender  ved 
Faktoriet,  hvor  Selskabet  har  sine  Kontorer.  Dette  er  en  stor  og  smuk 
Bygning,  som  indeholder  mange  Værelser  og  bekvemme  Rum  for  Handels- 
varer samt  for  Negerslaver,  med  hvilke  Selskabet  driver  Handel  med  Spa- 
nierne. Til  højre  for  Faktoriet  findes  2  smaa  Gader,  der  bebos  af  franske 
Flygtninge*).  Byens  Huse,  som  tidligere  kun  vare  Hytter,  ere  nu  byggede 
af  Sten,  næsten  alle  med  én  Etage  men  meget  godt  indrettede;  Gulvene  ere 
af  Fliser  og  Væggene  hvidtede  som  i  Holland." 

Om  Plantagerne  siger  han:  „De  ere  smaa  men  vel  holdte.  Der  arbejdes 
kun  om  Dagen,  hvorfor  der  kun  indvindes  lidt  Sukker.  Jordbunden  er  let 
men  meget  god,  og  den  frembringer  en  Mængde  søde  Kartofler  og  alle 
Slags  Frugter  og  Planter.  Sukkerrøret  gror  meget  godt.  Der  holdes  kun 
faa  Køer  og  Heste  som  Følge  af  manglende  Græsgange,  men  Beboerne 
mangle  ikke  Kød,  da  Spanierne  paa  Porto  Rico  forsyne  dem  rigeligt  dermed. 
Plantagerne  opdrætte  fortrinlige  Smaakreaturer  samt  Fjerkræ  af  enhver  Art  i 
stor  Mængde.  Levnetsmidler  ere  imidlertid  dyre,  da  der  er  Penge  i  Over- 
flod og  Byen  i  Almindehghed  er  fuld  af  fremmede." 

Iblandt  andre  Træk  fra  Kolonisternes  Liv  fortæller  han  følgende  Hislorie, 
som  var  meddelt  ham  af  det  Dansk- Vestindiske  Selskabs  Faktor,  Hr.  Vaubel. 

En  Neger  blev  ført  til  Retterstedet,  fordi  han  var  bleven  overbevist  om 
at  drive  Obeahisme**)  og  Trolddom  ved  at  faa  en  lille  Træfigur  til  at  tale. 
Paa  Vejen  til  Retterstedet  mødte  han  Hr.  Vaubel,  som  sagde  til  ham:    „Nu 

*)  Reformerte,   flygtede   fra   de   franske   Kolonier  efter  Ophævelsen   af  det   Nantiske 

Edikt. 
*)  En  Slags  Afgudsdyrkelse. 

er  det  nok  forbi  med  din  talende  Træfigur,  de  have  jo  slaaet  den  i  Styk- 
ker." „Det  gør  ingenting,"  svarede  Negeren,  „jeg  kan  faa  Deres  Stok  til 
at  tale,  dersom  De  ønsker  det."  Hr.  Vaubel  bad  derpaa  Dommeren,  der 
var  til  Stede,  om  at  opsætte  Henrettelsen,  for  at  Negeren  kunde  faa  Lejlig- 
hed til  at  øve  sin  Kunst.  Da  dette  var  bleven  tilstaaet,  satte  Negeren  Stok- 
ken i  Jorden  og  begyndte  en  Del  Besværgelser,  hvorpaa  han  spurgte  Hr. 
Vaubel,  hvad  han  ønskede  at  vide.  Denne  svarede,  at  han  gerne  vilde 
vide,  naar  et  Skib,  han  ventede,  vilde  ankomme,  samt  om  der  var  tilstødt 
det  noget  paa  Vejen.  Efter  en  Del  flere  Besværgelser  trak  Negeren  sig  til- 
bage og  opfordrede  Hr.  Vaubel  til  at  gaa  hen  til  Stokken,  som  med  en 
lille,  men  fuldkommen  tydelig  Stemme  sagde,  at  Skibet  paa  Rejsen  havde 
mistet  en  Mærsestang  og  et  Mærssejl,  men  det  vilde  ankomne  inden  3  Dage. 
Endvidere  nævnede  den  Passagerernes  Navne  samt  udtalte,  at  Hr.  Vaubel 
vilde  blive  tilfreds  med  Ladningen.  Pére  Labat  følte  øjensynlig  ikke  megen 
Deltagelse  for  den  stakkels  Neger,  for  han  slutter  ganske  tørt  Historien  med 
den  Bemærkning:  „Negeren  blev  derpaa  naturligvis  straks  henrettet;  men 
ved  Skibets  Ankomst,  inden  3  Dages  Forløb,  viste  Stokkens  Udtalelser  sig 
at  være  fuldkommen  korrekte." 

Med  Øens  stigende  Udvikling  i  kommerciel  Henseende  fulgte  Forbed- 
ringer i  Retsvæsenet  og  paa  andre  Omraader.  I  Aaret  1716  blev  Ind-  og 
Udførselstolden  nedsat  fra  8  til  6  "/o ;  Menighederne  fik  Tilladelse  til  selv 
at  vælge  deres  Præster,  og  det  bestemtes,  at  hvert  Testamente,  som  op- 
rettedes, skulde  indeholde  et  Legat  til  enten  den  lutheranske  eller  den  hol- 
landske Kirke.  I  1718  blev  den  første  direkte  Skat  indført,  nemlig  20 
Skilling  for  hvert  Hundrede  Kvadratfod  Land  samt  2^2  Rigsdaler  for  hver 
Person,  Mand,  Kvinde  eller  Slave,  og  Kolonialraadet  blev  oprettet.  Dette 
skulde  bestaa  af  2  Købmænd  og  3  Embedsmænd  med  Guvernøren  som 
Præsident.  Det  blev  endvidere  paabudt,  at  Slaverne  skulde  behandles  godt, 
og  der  fandt  en  betydelig  Indskrænkning  Sted  i  Planternes  hidtil  ubegræn- 
sede Herredømme  over  dem,  f.  Eks.  blev  det  forbudt  at  dræbe  Slaverne, 
hvilket  man  tidligere  intet  havde  sagt  til.  Endelig  blev  Ind-  og  Udførsels- 
tolden nedsat  til   5  "/q. 

Imidlertid  udløb  Koncessionstiden  for  det  brandenburgske  Selskab,  og 
dette  ophørte  med  sin  Virksomhed  efter  at  have  gjort  gode  Affærer.  Kongen 
tillod  imidlertid,  at  de  af  dette  Selskabs  Funktionærer,  som  havde  Bolig 
paa  St.  Thomas,  maatte  forblive  der  og  fortsætte  Handelen  for  deres  egen 
Regning,  imod  at  de  aflagde  Troskabsed  til  Danmark.  Saaledes  opstod  en 
lille  hollandsk  Koloni;  thi  Størstedelen  af  det  brandenburgske  Selskabs  Funk- 
tionærer vare,  som  allerede  omtalt.  Hollændere. 

Det  Dansk- Vestindiske  Selskab  burde  nu  have  gjort  en  Kraftanstrengelse 
for   at   indtage   Brandenburgernes   Plads  i  Omsætningen;    men   det   manglede 

Penge  og  vistnok  ogsaa  Dygtighed.  Selskabet  kom  ikke  videre,  imens  Hol- 
lænderne vandt  mere  og  mere  Terræn.  Derimod  sluttede  en  Del  energiske 
Handelshuse  i  København  sig  sammen,  fragtede  hemmeligt  hollandske  Skibe 
i  Amsterdam  og  begyndte  derfra  en  Konkurrence  med  de  paa  St.  Thomas 
nedsatte  Hollændere.  Deres  Udbytte  var  saa  stort,  at  det  Vestindiske  Kom- 
pagni, som  snart  fik  Nys  om  denne  Smughandel,  foretrak  al  slaa  sig  sam- 
men med  dem,  og  nu  oprandt  en  glimrende  Tid  for  Kompagniet,  og  det 
lykkedes  det  ved  Hjælp  af  sine  Privilegier  ganske  at  fordrive  Hollænderne. 
Selskabet  var  nu  stort  og  mægtigt  og  hævdede  med  Strenghed  sit  Monopol. 
Men  som  det  næsten  altid  gaar  med  Monopoler:  ogsaa  dette  blev  i  Tidens 
Løb  misbrugt  til  Selskabets  Fordel  og  affødte  Misfornøjelser  og  Klager,  som 
tilsidst  foranledigede  den  danske  Statsminister  Bernstorff  til  at  tilraade 
Kong  Frederik  den  Femte  at  afkøbe  Kompagniet  dets  Privilegier.  Salget 
fandt  Sted  i  Aaret  17  55.  Det  Dansk-Vestindiske  og  Guinea  Selskab  op- 
hørte imod  en  Købesum  af  1  418  000  Dollars,  og  Staten  blev  Eneejer  af 
Forter,  Plantager,  Slaver,  Varer,  Skibe  og  Pakhuse  saavel  i  Vestindien  som 
i  København. 

Man  ventede,  at  nu  vilde  alt  gaa  udmærket,  men  et  Statsmaskineri 
egner  sig  ikke  for  at  drive  Handel.  Det  ligger  desuden  i  Sagens  Natur, 
at  en  saa  pludselig  Overgang  maatte  føles  stærkt.  Paa  én  Gang  ophørte 
Selskabets  Skibe  med  Farten,  og  da  Staten  ikke  havde  Handelsskibe  at  er- 
statte dem  med,  maatte  det  naturligvis  tage  nogen  Tid,  inden  en  ny  Fart 
kunde  komme  i  Gang.  Ligeledes  ophørte  Eneretten  til  Indførsel  af  Slaver, 
som  Kompagniet  tidligere  havde  siddet  inde  med,  og  St.  Croix  kunde  nu 
købe  Slaver  til  langt  billigere  Pris  end  tidligere.  Dette  havde  igen  til  Følge, 
at  en  stor  Del  af  St.  Thomas's  Plantere  udvandrede  til  den  langt  mere 
frugtbare  Søsterø.  Til  yderligere  Skade  for  St.  Thomas  havde  den  daiiske 
Stat  god  Brug  for  Penge;  den  søgte  derfor  at  gøre  sig  Kolonien  indbrin- 
gende, og  alle  Varer,  som  ikke  vare  producerede  i  Moderlandet,  bleve  ved 
Udførselen  fra  København  til  Vestindien  belagte  med  en  Told  af  4  %. 
Havneafgifterne  i  St.  Thomas  bleve  forhøjede  i  en  urimelig  Grad;  et  Skib 
paa  200  Tons,  fragtet  fra  Danmark,  Norge  og  Slesvig,  maatte  i  St.  Tho- 
mas's Havn  erlægge  200  Rdl.,  paa  2  til  300  Tons  300  Rdl.  og  paa  300 
Tons  og  derover  400  Rdl.,  Summer,  om  hvis  Betydning  i  den  Tid  man  kan 
gøre  sig  en  Forestilling,  naar  det  bemærkes,  at  Guvernørens  Gage  i  det 
18.  Aarhundredes  Begyndelse  kun  var  400  Rdl. 

Kolonisternes  store  Forventninger  om  Rigdom  og  Lykke  blev  derfor 
skuffede.  Den  før  saa  livlige  Havn  laa  nu  næsten  tom;  i  17  56  viste  der 
sig  ikke  et  eneste  dansk  Skib  ved  St.  Thomas,  og  Mangelen  paa  Penge  blev 
saa  stor,  at  der  maatte  udstedes  Seddelpenge.  Den  ene  Forretning  efter  den 
anden  flyttede  bort  fra  Øen,  og  snart  vare  kun  2  "/^  af  Befolkningen  Hvide. 

Regeringen  indsaa  nu,  at  der  maatte  gøres  noget  for  at  ophjælpe  Kolo- 
nien, og  9  April  1764  blev  St.  Thomas  erklæret  for  Frihavn  for  Skibe  af 
alle  Nationer. 

Hermed  var  St.  Thomas's  Lykke  gjort,  og  Frederik  den  Femte  mindes 
endnu  som  Øens  Velgører.  Det  varede  ikke  længe,  inden  Skibene  igen 
begyndte  at  vise  sig,  og  da  de  fleste  andre  vestindiske  Øer  paa  den  Tid 
vare  indviklede  i  Moderlandenes  Krige,  blev  St.  Thomas  hurtig  et  Fristed 
for  alle  Nationers  Skibe,  Købmænd  flyttede  til  Byen  fra  alle  Kanter,  og 
Pengene  strømmede  snart  ind  i  saadan  Mængde,  at  det  fortælles,  at  mexi- 
kanske  Dollars  og  spanske  Doubloner  bleve  kørte  til  Bankerne  paa  Trille- 
børe. Det  var  en  gylden  Tid  for  St.  Thomas,  og  den  holdt  sig  usvækket 
i  næsten  et  Aarhundrede,  indtil  Dampskibene  gjorde  det  muligt  for  Mellem- 
amerika og  de  andre  Vestindiske  Øer  at  frigøre  sig  for  det  Supremati,  som 
St.  Thomas's  Handelstand  efterhaanden  havde  erhvervet  sig. 

St.  Jan  ligger,  som  allerede  omtalt,  ^/g  Mil  Øst  for  St.  Thomas  og  i 
Forlængelse  af  denne  0.  Den  er  2  Mil  lang  og  ligesom  St.  Thomas  ^1^  Mil 
paa  det  bredeste.  Bjærgene  opfylde  hele  Øen  og  ere  ikke  saa  regelmæssige 
som  paa  St.  Thomas;  det  højeste  Punkt  findes  paa  Øens  Midte  og  er  c. 
400  M.  højt.  Da  Landet  har  henligget  saa  at  sige  helt  udyrket  siden  Neger- 
emancipationen i  1848,  møder  man  overalt  et  fuldstændigt  Vildnis,  som  i 
Forbindelse  med  de  hyppigt  vekslende,  maleriske  Landskaber  og  glimrende 
Udsigter  gør  det  til  en  stor,  men  ikke  ganske  farefri  Nydelse  at  ride  igen- 
nem Øen.  Vejene  ere  nemlig  ikke  i  den  bedste  Stand,  og  de  føre  under- 
tiden langs  stejle  Skrænter  og  over  Kløfter,  som  det  vilde  være  letsindigt 
at  befare  med  vore  danske  Heste.  Befolkningen,  som  lever  spredt  paa  Øen, 
hovedsagelig  i  Ruinerne  af  de  gamle  Plantager,  tæller  c.  900  Individer,  af 
hvilke  meget  faa  ere  Hvide;  de  leve  af  Kvægavl  og  Fiskeri,  særlig  Skild- 
paddefangst. 

En  af  Øens  mange  Bugter,  Coralbay  paa  Østsiden,  afgiver  en  af  de 
bedste  Havne  i  Vestindien,  og  man  knyttede  i  sin  Tid  store  Forventninger 
til  dette  Punkt.  Bugten  blev  opmaalt,  og  man  udstykkede  endogsaa  en  Del 
af  Kyststrækningen,  som  blev  reserveret  til  Bebyggelse;  men  saa  vel  Huse 
som  Skibe  udebleve,  og  Coralbay  henligger  bestandig  lige  saa  øde  som  den 
øvrige  Del  af  Øen. 

St.  Jan  har  imidlertid  ogsaa  haft  sin  gode  Tid,  ihvorvel  Velstanden 
aldrig  har  været  saa  stor  som  paa  St.  Thomas  og  St.  Croix. 

I  Aaret  1716  tilstod  det  Vestindiske  Kompagni  16  af  St.  Thomas's 
Plantere  Ret  til  at  opdyrke  St.  Jan,  hvis  frodige  Jordbund  snart  frembragte 
en  Rigdom  af  fortrinlig  Kaffe,  Sukker  og  Tobak.  Kolonisationen  voksede 
derfor,  og  i  1789  var  Befolkningen  steget  til  113  Hvide,  15  Farvede  og 
1992    Negre   med    271    Stk.  Hornkvæg  og    507    Heste    og   Muldyr.     Denne 

lille  Koloni  førte  et  af  Yderverdenens  Storme  og  Rørelser  upaavirket  Liv; 
men  Øen  frembragte  selv  en  Storm,  om  hvis  Rædsler  Mindet  endnu  lever  i 
det   danske  Vestindien. 

Slavernes  Antal  var  paa  den  Tid  vokset  stærkt,  og  en  stor  Del  af  de 
nylig  importerede  Slaver  hørte  til  Guineakystens  vildeste  Stammer.  Det  var 
derfor  med  største  Besvær,  at  Planterne  holdt  dem  i  Ave.  Man  burde  nu 
have  forøget  Garnisonens  Styrke  og  forbedret  Tilsynet  med  Slaverne;  men 
i  Stedet  derfor  mente  man  at  kunne  besværge  Faren  ved  at  skærpe  Straffene, 
og  den  31  Januar  1733  udstedte  Kolonialraadet  en  Plakat,  som,  det  maa 
indrømmes,   ikke  lader  noget  tilbage  at  ønske  i  Retning  af  Strenghed : 

1)  Lederen  for  Slaver,  der  undvige,  skal  knibes  3  Gange  med  glødende 
Jærn  og  derpaa  hænges. 

2)  Enhver  Slave,  som  undviger,  skal  miste  et  Ben  eller  hvis  Ejeren  til- 
giver ham,  skal  han  miste  et  Øre  og  tildeles   50  Slag. 

3)  Bliver  det  nogen  Slave  bekendt,  at  andre  Slaver  agte  at  undvige,  og 
han  undlader  at  angive  dem,   skal  han  brændemærkes  og  tildeles    100  Slag. 

4)  Angivere  af  Komplotter,  som  gaa  ud  paa  Flugt,  erholde  som  Beløn- 
ning   10  Dollars  for  hver  Slave  i  Komplottet. 

5)  En  Slave,  som  har  absenteret  sig  i  8  Dage,  tildeles  150  Slag.  Er 
han  borte  i  12  Uger,  skal  han  miste  et  Ben.  For  6  Maaneders  Absenta- 
tion har  han  Livet  forbrudt,  med  mindre  Ejeren  benaader  ham  med  Tabet 
af  et  Ben. 

6)  Slaver,  som  stjæle  Genstande  til  Værdi  af  4  Rigsdaler,  skulle  knibes 
med  glødende  Jærn  og  hænges.  For  Tyveri  af  Genstande  under  4  Rigs- 
dalers Værdi  er  Straffen  Brændemærkeise  og    150  Slag. 

7)  Slaver,  som  modtage  stjaalent  Gods,  eller  som  beskytte  undvegne 
Slaver,  skulle  brændemærkes  og  tildeles    150  Slag. 

8)  En  Slave,  som  løfter  Haanden  for  at  slaa  en  Hvid,  eller  som  truer 
ham  med  Overlast,  skal  knibes  med  glødende  Jærn  og  derpaa  hænges,  saa- 
fremt  den  paagældende  Hvide  forlanger  det;  i  modsat  Fald  skal  han  slippe 
med  Tabet  af  den  højre  Haand. 

9)  En  Hvid  skal  afgive  tilstrækkeligt  Vidne  imod  en  Slave,  og  dersom 
en  Slave  mistænkes  for  en  Forbrydelse,  kan  han  underkastes  Tortur. 

10)  En  Slave,  som  møder  en  Hvid,  skal  træde  til  Side  og  vente,  til 
denne  er  gaaet  forbi.     Undladelse  heraf  kan  straffes  med  Pisk. 

11)  Ingen  Slave  maa  komme  til  Byen  med  Knippel  eller  Kniv,  ej  heller 
maa  Slaver  slaas  indbyrdes.     Overtrædelse  heraf  straffes  med   50  Slag. 

12)  Trolddom  straffes  med  Pisk. 

13)  En  Slave,  som  forsøger  at  forgive  sin  Herre,  skal  knibes  3  Gange 
med  glødende  Jærn  og  derpaa  radbrækkes. 

14)  En   fri  Neger,  som  huser  en    bortløben    Slave  eller  Tyv,    skal    miste 
sin   Frihed  eller  landsforvises. 

15)  Al  Dans,  Festlighed  eller  Leg  er  forbuden  uden  Ejerens  eller  For- 
valterens Tilladelse. 

16)  Slaver  kunne  ikke  sælge  Provisioner  af  nogen  Art  uden  Forvalterens 
Tilladelse. 

17)  Ingen  Plantageslave  maa  opholde  sig  i  Byen,  efter  at  Trommen  er 
rørt.      Overtrædere  heraf  bringes  til  Fortet  og  piskes. 

18)  Autoriteterne  beordres  til  at  se  disse  Bestemmelser  strengt  over- 
holdte. 

Den  hvide  Befolkning  paa  St.  Jan  beskyttedes  af  1  Løjtnant,  1  Sergent 
og  8  Soldater,  som  havde  Station  i  Kristians  Fort  ved  Cruyts  Bugten  paa 
Øens  Vestside.  Pastor  John  Knox  omtaler  dette  Fort  som  meget  usikkert 
paa  Grund  af  dets  slette  Konstruktion,  og  denne  Udtalelse  er  vist  ganske 
berettiget,  naar  man  skal  dømme  efter  de  Levninger,  som  endnu  findes  paa 
Stedet. 

Man  kan  let  tænke  sig,  at  en  saa  ringe  Militærstyrke  var  ganske  util- 
strækkelig til  at  holde  en  urolig  Befolkning  i  Tømme,  og  i  Aaret  1733 
udbrød  paa  St.  Jan  en  ualmindelig  blodig  Negeropstand,  som  beskrives  af 
Pastor  Johan  Knox  paa  følgende  Maade:  Guvernør  Gardelin  befandt  sig  i 
Besøg  paa  Øen  og  skulde  rejse  hjem  Søndag  den  13  November  1733. 
Denne  Dag  var  bestemt  til  Oprørets  Udbrud,  og  det  var  Planen,  særlig  for 
Slaverne  af  Amina  Stammens  Vedkommende,  at  myrde  Guvernøren  og  alle 
de  hvide  Beboere  for  selv  at  tage  Øen  i  Besiddelse.  Et  naadigt  Forsyn 
reddede  Guvernøren.  Om  Lørdagen  observeredes  et  stort  Skib  i  Nærheden 
af  Øen,  og  da  Guvernøren  antog  det  for  at  være  et  af  Kompagniets  Skibe, 
gik  han  om  Bord  i  det  tilligemed  sin  Datter,  Fru  Soctmann,  og  hendes  lille 
Barn.     Hr.  Soctmann  var  Dommer  paa  St.  Jan. 

Tidlig  Søndag  Morgen  blev  Fortet  aabnet  for  en  Del  Negre,  som  bare 
Brænde  ind  til  Soldaternes  Brug.  I  Brændeknipperne  havde  Negrene  gemt 
deres  Knive  og  Sabler.  Paa  et  givet  Signal  faldt  de  over  Soldaterne  og 
dræbte  dem  alle  paa  én  nær,  hvem  det  lykkedes  at  holde  sig  skjult  under 
en  Seng.  Sergenten  sprang  ud  af  et  Vindu  men  kom  til  Skade  i  Springet, 
saa  at  han  ikke  kunde  flygte,  og  blev  dræbt.  Løjtnanten  var  fraværende 
paa  et  Besøg  paa  sin  Plantage.  Da  Fortet  var  taget,  gaves  dette  til  Kende 
ved  det  aftalte  Signal,  2  Skud,  og  et  almindeligt  Myrderi  begyndte.  Op- 
skræmmet  ved  Skuddene  og  ved  den  ualmindelige  Bevægelse  imellem  Sla- 
verne ilede  en  Del  Plantere  med  deres  Familier  og  anførte  af  John  Bever- 
hout  til  Plantagen  Durlo,  fordi  denne  Plantage  er  bygget  paa  en  Høj  og 
var  forsynet  med  2  Kanoner.  Imidlertid  forefaldt  der  skrækkelige  Myrderier 
paa  nogle  af  Plantagerne.     Hele   Familier   bleve   dræbte   paa   den   grusomste 

Maade.  Iblandt  dem  var  Dommeren  Soctman  og  en  Datter,  Mr.  Kint,  Mr. 
Bekers  Børn,  Mr.  Moths  Forvalter,  Mr.  Kriigers  Hustru  og  25  andre  Mænd, 
Kvinder  og  Børn.  Efter  at  Dommeren  Soctman  var  dræbt  og  hans  Hoved 
sat  paa  en  Stage,  holdt  Morderne  Raad  om,  hvorvidt  de  skulde  skaane  hans 
Datter,  en  smuk  lille  12  Aars  Pige.  Men  da  denne  bønfaldt  om  ikke  at 
overleve  sin  Fader,  styrtede  de  sig  over  hende,  og  hendes  lemlæstede  Lig 
laa  snart  ved  Siden  af  Faderens. 

De  Plantere,  som  vare  flygtede  til  Durlo,  sendte  øjeblikkelig  en  Baad 
til  St.  Thomas  med  skriftlig  Meddelelse  til  Guvernøren  om  Opstanden  og 
Anmodning  om  øjeblikkelig  Hjælp.  Brevet  var  undertegnet  af  Beverhout, 
Charles,  Runnels,  Badger,  De  Wint  og  Zytsema.  Stor  blev  Sorgen  og  Be- 
styrtelsen ved  Efterretningen  om  de  mange  myrdede,  og  overvældende  for 
Guvernøren  og  hans  Datter,  Fru  Soctman.  Der  blev  straks  afsendt  Far- 
tøjer for  at  afhente  de  overlevende.  Imidlertid  havde  Slaverne  omringet 
Højen,  paa  hvilken  Plantagen  Durlo  laa,  men  de  bleve  kastede  tilbage  ved 
en  heroisk  Optræden  af  en  gammel  Englænder,  som,  understøttet  af  de 
andre  Plantere,  vedligeholdt  en  morderisk  Ild  fra  de  to  smaa  Kanoner,  der 
saarede  og  dræbte  mange  af  Angriberne,  som  omsider  maatte  trække  sig 
tilbage  til  Foden  af  Højen,  saaledes  at  Planterne  kunde  indskibe  Hustruer 
og  Børn  til  St.  Thomas  og  Tortola  i  de  Fartøjer,  der  nu  vare  ankomne 
til  Assistance.  Da  Flygtningene  ankom  til  St.  Thomas,  forøgedes  Ophidsel- 
sen og  Tumulten.  Der  blev  fyret  Allarmskud  fra  Fortet,  da  man  frygtede, 
at  Oprøret  skulde  forplante  sig  til  St.  Thomas,  og  Garnisonen,  90  Mand, 
traadte  under  Vaaben,  assisterede  af  50  Matroser  fra  Skibene  i  Havnen, 
kommanderede  af  Løjtnant  Stibot  af  Marinen;  og  en  stor  Vestindiefarer,  det 
Skib,  i  hvilket  Guvernøren  var  ankommet  Dagen  i  Forvejen,  blev  forhalet 
tæt  ind  til  Byen.  Efter  at  disse  Forsigtighedsregler  vare  tagne,  afgik  Løjt- 
nant Taarby  med  30  Soldater,  Kaptajn  John  Creutzer  med  de  unge  Borgere, 
og  John  de  Wint  med  Jægerkorpset  fuldt  bevæbnede  og  ekviperede  til  St. 
Jan.  Ankomne  til  Øen  stormede  de  straks  Fortet  og  dreve  Slaverne  ud. 
Der  blev  derpaa  sendt  Undsætning  til  Durlo  Plantagen,  hvor  Planterne  endnu 
holdt  Stand  imod  Overmagten.  Detachementet  modte  heftig  Modstand,  Sla- 
verne vare  bevæbnede  med  Geværerne  fra  Fortet  og  med  Knive  og  Sabler 
bundne  paa  lange  Stokke,  men  det  lykkedes  tilsidst  at  drive  dem  tilbage 
og  undsætte  Planterne. 

Der  blev  nu  holdt  Raad,  og  man  kom  til  det  Resultat,  at  det  vilde 
være  haabløst  at  forsøge  at  undertvinge  Oprøret  med  en  saa  ringe  Styrke, 
som  Ekspeditionen  raadede  over.  Man  søgte  imidlertid  Oplysning  om  Op- 
rørets Omfang  og  om,  hvorvidt  nogen  af  den  hvide  Befolkning  var  blev'en 
skaanet,  og  det  viste  sig,  at  dette  kun  var  Tilfældet   med   Doktor  Cornelius 

F.  Bodger,  foruden  dem,  der  havde  søgt  Tilflugt  paa  Durlo.  vSlaverne 
havde  skaanet  Doktoren,  for  at  han  kunde  tilse  deres  saarede.  Det  oplystes 
ligeledes,  at  Kreolnegrene  (der  kaldes  saaledes,  fordi  de  ere  fødte  i  Vest- 
indien) ikke  havde  sluttet  sig  til  Oprorerne.  Disse  havde  først  angrebet  Sel- 
skabets Plantage  „Caroline"  og  derpaa  Suhms,  Hendriksens,  Soctman's  og 
Peter  Kriigers  Plantager,  hvorpaa  Opstanden  blev  almindelig  over  hele  Øen. 
Oplysningerne  skyldtes  navnlig  Doktor  Bodgers  Tjener,  Christian  Sout,  til 
hvem  Oprørerne  ingen  Mistanke  nærede,  men  som  var  venlig  stemt  imod  de 
Hvide.  Han  blev  senere  meget  nyttig  som  Spion  og  belønnedes  til  sidst 
med  Frihed.  Efter  endt  Undersøgelse  af  Forholdene  gik  Ekspeditionen  tilbage 
til  St.  Thomas  sammen  med  de  undsatte  Plantere  og  efterlod  Øen  i  Op- 
rørernes Besiddelse. 

Koloniraadet  sluttede  nu  Kontrakt  med  Kaptajn  Meaux  af  Nevis,  hvis 
Skib  laa  i  Havnen  med  en  Besætning  af  60  Mand,  om  at  generobre  Øen; 
men  Forsøget  mislykkedes,  og  Kaptajnen  mistede  to  Sønner,  som  faldt  ved 
hans  Side.  Endelig  afsendtes  Bogholderen  paa  St.  Thomas  til  Martinique 
for  at  søge  Hjælp  hos  Franskmændene.  Guvernøren  paa  denne  0  afsendte 
straks  et  Korps  paa  400  Mand,  som  blev  forstærket  med  en  Afdeling  af 
St.  Thomas's  Garnison  samt  med  Planterne  fra  St.  Jan.  Detachementer 
bleve  sendte  ud  i  forskellige  Retninger,  og  det  lykkedes  til  sidst  at  drive 
Oprørerne  ud  paa  Øens  nordøstlige  Pynt,  hvor  de  bleve  omringede  af  Trop- 
perne. Da  alt  Haab  om  Frelse  var  forbi,  besluttede  Oprørerne  at  tage  Livet 
af  sig  hellere  end  at  falde  i  Hænderne  paa  de  Hvide.  De  holdt  først 
et  Gilde,  og  derpaa  dræbte  de  hverandre;  omtrent  300  bleve  efterhaanden 
fundne  døde  i  Brims  Bay;  i  en  Hule  fandtes  7,  som  antages  at  have  hørt 
til  Anførerne;  de  havde  skudt  hverandre;  7  Geværer  laa  ved  Siden  af 
dem.  Efter  Traditionen  skulle  de  300  have  styrtet  sig  ned  fra  Bjærgene 
paa  Klipperne  neden  under;  men  Historikeren  Høst  siger,  at  de  vare  dræbte 
ved  Skud  og  laa  i  en  Kreds.  Kun  nogle  faa  toges  til  Fange.  To  af  disse 
bleve  summarisk  henrettede  paa  St.  Jan,  og  26  bleve  forte  til  St.  Thomas, 
hvor  de  fik  samme  Skæbne,  efter  forst  at  være  underkastede  en  streng 
Tortur. 

Oprøret  blev  saaledes  undertvunget  efter  at  have  varet  i  6  Maaneder. 
Paa  44  Plantager  vare  Bygningerne  ødelagte,  imedens  de  vare  skaanede  paa 
48.  Guvernørens  Plantager  havde  lidt  mest.  Mange  Plantere  vare  natur- 
ligvis ruinerede,  og  en  Del  af  disse  gik  til  Tortola.  Guvernementets  Udgift 
ved  Oprørets  Undertrykkelse  beløb  sig  til  7905  Rigsdaler  foruden  Gaver 
til   de  franske  Officerer. 

Guvernementet  paa  St.  Thomas  foreslog  senere  Planterne  paa  St.  Jan  at 
afholde  en  Tredjedel  af  denne  Udgift.  Men  de  afsloge  det  med  den  Moti- 
vering, at  Oprøret  var  begyndt  paa  Kompagniets  Plantager,   hvor  det  største 

Antal  af  Slaver  af  Amina  Stammen  fandtes,  samt,    at   Fortet   havde  været  i 
en  uforsvarlig  Tilstand  og  dets  Besætning  altfor  lille. 

Pastoren  slutter  sin  Beretning  med  en  Beklagelse  over,  at  den  paa  den 
hvide  Befolknings  Moralitet  og  kristelige  Levnet  saa  gavnlige  Indflydelse, 
som  Skrækken  og  Ulykken  havde  fremkaldt,  stærkt  svækkedes  ved  Glæden 
over  den  danske  Regerings  og  Kompagniets  Kob  af  St.  Croix,  hvilket  fore- 
faldt ved   denne  Tid. 


St.  Croix  ligger,  som  allerede  omtalt,  9  Mil  Syd  for  vSt.  Thomas. 
Øens  Længde  er   5   Mil  og  dens  største  Brede    1^/4  Mil. 

Hovedstaden  er  Kristianssted,  som  med  en  udmærket  Landevej  er  for- 
bunden med  Øens  anden  By,  Frederikssted,  der  ligger  midt  paa  Øens  Vest- 
side. Vil  man  i  en  Fart  danne  sig  et  Indtryk  af  Øen,  kan  man  ikke  gøre 
noget  bedre  end  at  foretage  en  Koretur  imellem  de  to  Byer.  Vejen,  den 
saakaldte  Centerline,  er  c.  3  Mil  lang  og  gaar  næsten  snorlige  med  høje 
Palmetræer  paa  Siderne,  saaledes  at  man  uafbrudt  korer  i  en  Allé.  Hestene 
ere  smaa  men  hurtige  og  utrættelige,  og  den  lette,  lille  Vogn  ruller  rask 
af  Sted  forbi  den  ene  Plantage  efter  den  anden.  En  Del  af  Plantagerne 
ligge  nu  i  Ruiner  efter  Opstanden  1878,  der  gav  Plantagedriften  et  Knæk, 
som  den  endnu  ikke  har  forvundet;  men  paa  en  betydelig  Del  af  Plan- 
tagerne staa  endnu  Bygningerne  vel  vedligeholdte  som  i  den  gode  Tid,  da 
hver  Planter  var  en  rig  Godsejer  og  førte  Hus  som  en  Fyrste.  I  en  lille 
Lund  af  Palmer,  Mangotræer,  Akacier,  Tamarindetræer,  Bambus  og  anden 
Vegetation  ligger  Vaaningshuset,  et  massivt  Stenhus  med  Verandaer  og 
Jalousier,  i  Regelen  bygget  paa  en  lille  Høj  og  hævet  over  Kogehuset  og 
Møllen  med  sin  Dampskorsten.  Nedenfor  ligger  Negerbyen,  der  bestaar  af 
en  eller  flere  Rækker  usle  Træhytter.  Omkring  disse  Bygninger  bredte  Sukker- 
markerne sig  i  tidligere  Tid  som  et  uafbrudt  lysegrønt  Tæppe;  men  nu  er 
desto  værre  Tæppet  stærkt  plettet  med  store  udyrkede  Strækninger,  hvor 
allehaande  Træer  og  Buskvækster  afbryde  Ensartetheden.  Mod  Nord  hæve 
de  skovbevoksede  Bjærge  sig,  og  mod  Syd  ser  man  ud  over  det  umaadelige 
blaa  Hav. 

Kristianssted  eller,  som  den  i  daglig  Tale  kaldes :  Basinet,  er  en  venlig 
lille  By  med  adskillige  anselige  Bygninger,  iblandt  andre  Guvernements- 
huset,  som  skal  være  det  største  Regeringshus  paa  de  smaa  Antiller.  Der 
findes  ligeledes  i  Basinet  en  Del  Kirker,  og  hver  Trosbekendelse  har  sin. 
St.  Thomas's  Bank  har  en  Filial  i  Kristianssted,  og  til  de  Rejsendes  Be- 
kvemmelighed har  Byen  et  Par  særdeles  gode  Pensionater.  Endelig  kan 
nævnes    et    med    Blade    og   Tidsskrifter    vel    forsynet  Athenæum,    der    bliver 


stærkt  besøgt  af  den  intelligente  Del  af  Byens  Befolkning,  som  i  Forhold 
til  Folkemængden  er  ret  betydelig,  da  næsten  hele  Øens  Embedsstand,  alle 
Garnisonens  Officerer,  og  om  Sommeren  tillige  Guvernøren  bo  her. 

Frederikssted  har  et  mindre  officielt  Præg;  den  er  nærmest  en  Handelsby, 
beregnet  paa  at  tilfredsstille  den  omboende  Landbefolknings  Fornødenheder 
og  at  befordre  dens  Udforsel  af  Sukker.  Byen  ligger  midt  paa  Øens  Vest- 
side, hvorfor  Skibene  kunne  ligge  godt  beskyttede  af  Landet  imod  Nordost- 
passaten. Endskønt  Frederikssted  led  stærkt  ved  Opstandene  i  1848  og 
1878  og  sidste  Gang  for  en  stor  Del  blev  nedbrændt,  trives  Byen  dog  ret 
godt,  og  Sporene  af  Branden  ere  nu  snart  forsvundne.  Byen  har  brede, 
lige  Gader  med  en  Del  anselige  Huse  og  c.   3000  Indbyggere. 


Fig.  4.     Det  Indre  af  Fortet  i  Frederikssted. 


St.  Croix  blev  opdaget  og  fik  sit  Navn  af  ingen  ringere  end  selve 
Christoffer  Columbus,  som  kom  dertil  paa  sin  anden  Opdagelsesrejse  den  14 
November  1493.  Han  forefandt  Øen  beboet  af  Karaiber,  en  Indianerstamme, 
der  udmærkede  sig  ved  stor  Tapperhed  og  Vildhed.  Den  engelske  Forfatter, 
Dr.  Taylor,  siger  om  dem,  at  Mændene  kun  beskæftigede  sig  med  Krig  og 
Røvertog  imod  de  mere  fredelige  Arrowauker,  som  beboede  de  større  Vest- 
indiske Øer;  alt  fredeligt  Arbejde  udførtes  af  Kvinderne.  Til  Karaibernes 
gode  Sider  hørte  Gæstfrihed;  men  for  øvrigt  vare  de  Kanibaler  af  den  værste 
Slags;  faldne  Fjender  fortærede  de  straks  paa  Valpladsen,  og  Fangerne  bleve 
haanede  og  pinte  paa  enhver  Maade,  førend  de  bleve  slagtede  og  fortærede 
under  stor  Festlighed.  En  Missionær,  som  levede  paa  Guadeloupe  i  denne 
Øs  første  Kolonisationstid ,  fortæller,  at  de  Vilde  paastode ,  at  de  forskel- 
lige   europæiske    Folk    ikke     smagte    ens;     Franskmændene    ansaas    for    de 


23 

mest  velsmagende,  Spanierne  vare  for  magre  og  Englænderne  sejge.  For 
øvrigt  bleve,  efter  samme  Forfatters  Beretning,  de  Hvide  en  Tid  lang  mindre 
søgte  som  Føde  paa  Grund  af  et  Forgiftningstilfælde,  fremkaldt  ved  Nydelsen 
af  en  Missionær,  der  bekom  Selskabet  saa  ilde,  at  flere  af  Deltagerne  i 
Maaltidet  døde.  Forfatteren  tilskriver  Missionærens  store  Fromhed  denne 
Virkning.  Columbus  fik  Lejlighed  til  at  lære  Karaibernes  krigerske  Egen- 
skaber at  kende  ved  en  haardnakket  Kamp,  som  en  af  hans  Baade  straks 
efter  Ankomsten  til  Øen  havde  med  en  Karaiberkano,  hvis  Besætning  fort- 
satte Kampen  svømmende,  efter  at  Spanierne  havde  faaet  Kanoen  til  at 
kæntre. 

Hvor  længe  Karaiberne  vedbleve  at  bebo  St.  Croix,  kan  ikke  med  Be- 
stemthed afgøres.  Det  er  rimeligt  at  antage,  at  de  snart  have  fundet  Nabo- 
skabet med  Spanierne  paa  Porto  Rico  generende  og  derfor  ere  fortrukne 
længere  Øst  paa;  i  ethvert  Tilfælde  udtaler  Jarlen  af  Cumberland,  som  i 
Aaret  1596  førte  en  engelsk  Ekspedition  mod  Porto  Rico,  at  han  fandt 
Jomfruøerne  ubeboede,  hvilket  ogsaa  stemmer  med  en  Udtalelse  af  den  tyske 
Historiker  Oldendorp,  som  angiver,  at  Kejser  Karl  V  i  Aaret  1550  befalede, 
at  Karaiberne  skulde  betragtes  som  Kristenhedens  Fjender  og  derfor  ud- 
ryddes. Der  skal  endnu  findes  en  lille  Rest  tilbage  af  disse  fordum  saa 
frygtelige  Vilde;  Dr.  Taylor  angiver  nemlig,  at  der  i  1888  levede  20 
Karaiberfamilier  paa  Dominique  og  6  paa  St.  Vincent.  De  beskrives  som  i 
høj  Grad  fredelige,  milde  og  venlige,  men  de  synes  ikke  at  være  modtagelige 
for  Civilisationens  Paavirkninger,  idet  de  leve  paa  afsides  Steder  i  simple 
Jordhytter  og  ernære  sig  af  Frugter  og  Fisk. 

Columbus  forlod  St.  Croix  efter  et  kort  Ophold,  og  der  meldes  nu  intet 
om  Øens  Besættelse  af  Europæere  i  det  efterfølgende  Aarhundrede.  Som 
bekendt,  havde  Spanierne  af  Paven  faaet  Eneret  til  Kolonisation  af  den  ny- 
opdagede Verdensdel ,  og  denne  Omstændighed  i  Forbindelse  med  de  andre 
europæiske  Landes  ringe  Trang  til  Kolonier  bevirkede,  at  Vestindien  i 
lang  Tid  kun  blev  besøgt  af  Spaniere,  og  da  disses  Tragten  hovedsagelig 
gik  ud  paa  at  komme  i  Besiddelse  af  ædle  Metaller,  som  der  kun  var  ringe 
Sandsynlighed  for  at  finde  paa  de  mindre  Øer,  henlaa  disse  saa  at  sige 
upaaagtede  i  hele  det    1 6   Aarhundrede. 

Med  Begyndelsen  af  det  17  Aarhundrede  begyndte  imidlertid  Interessen 
for  den  nye  Verdensdel  at  vaagne  ogsaa  udenfor  Spanien,  og  det  var 
Hollænderne,  der  gik  i  Spidsen  i  denne  Retning  som  i  saa  mange  andre 
paa  Skibsfartens  Omraade.  I  Aaret  1621  stiftedes  det  Hollandsk-Vestindiske 
Handelsselskab,  og  allerede  3  Aar  efter  var  St.  Croix  ifølge  den  engelske 
Forfatter  Bryan  Edwards  »Hts/ory  of  West  Indies "  beboet  af  Hollændere 
og  Englændere.  I  Aaret  1645  fandtes  der  tillige  en  lille  fransk  Koloni  paa 
Øen,    som    nu   havde    en  Befolkning    af  i  alt  600  Mennesker;    hver  Koloni 

styredes  af  sit  Overhoved.  En  Tid  lang  levede  de  tre  Nationaliteter  i  den 
bedste  Forstaaelse;  men  i  1645  blev  denne  lykkelige  Tilstand  pludselig  af- 
brudt ved  en  Voldshandling,  som  gav  Stødet  til  langvarige  Kampe.  Det 
engelske  Overhoved,  Mr.  Brasebet,  blev  dræbt  under  et  Besøg  hos  sin 
hollandske  Kollega.  Det  anføres  ikke,  under  hvilke  Omstændigheder  dette 
Drab  fandt  Sted,  men  det  førte  til,  at  begge  Kolonier  grebe  til  Vaaben,  og 
det  kom  til  en  Kamp,  i  hvilken  det  hollandske  Overhoved  blev  dødelig 
saaret.  Stridighederne  skulde  nu  udjævnes  ved  Forhandling  imellem  de  ny- 
valgte Overhoveder  for  de  to  Kolonier,  og  Englænderen  indbød  Hollænderen 
til  et  Møde  hos  sig  under  sikkert  Lejde.  Forhandlingerne  førte  imidlertid 
kun  til,  at  Hollænderen  blev   fængslet,   dømt  til  Døden  og  offentlig  henrettet. 

Der  var  fra  nu  af  ikke  længere  nogen  Mulighed  for,  at  de  to  Kolonier 
kunde  leve  sammen  paa  Øen ,  hvorfor  Hollænderne  som  den  svageste  Part 
udvandrede  til  St.   Eustatius  og  St.   Martin. 

Franskmændene,  som  havde  sympatiseret  med  Hollænderne,  følte  sig  nu  ikke 
længere  sikre  paa  Øen  og  udbade  sig  af  Overhovedet  for  den  engelske  Koloni 
Tilladelse  til  ligeledes  at  udvandre  til  en  af  de  franske  Øer.  Da  dette  var 
bleven  dem  tilstaaet,  indskibede  de  sig  i  et  engelsk  Kaperskib  under  Kaptajn 
Thomas  Paul,  til  hvem  de  afstode  alle  deres  Plantager,  imod  at  han  førte 
dem  til  Guadeloupe.  Ved  Ankomsten  hertil  bleve  Flygtningene  vel  mod- 
tagne af  den  franske  Guvernør,  Mr.  Houel,  til  hvem  de  beklagede  sig  over 
den  slette  Medfart,  de  havde  været  Genstand  for  fra  Englændernes  Side.  Da 
Mr.  Houél  ikke  kunde  lade  sin  Vrede  gaa  ud  over  de  engelske  Kolonister, 
maatte  den  ganske  uskyldige  Kaptajn  Paul  holde  for;  han  blev  arresteret,  og 
hans  Skib  blev  kondemneret  og  solgt  til  Fordel  for  Klagerne. 

Det  var  usikre  Tider  i  Vestindien  den  Gang,  hvad  Hollændere,  Fransk- 
mænd og  den  stakkels  Kaptajn  Paul  maatte  erkende;  men  selv  de  sejrende 
Englændere  paa  St.  Croix  maatte  snart  komme  til  samme  Erkendelse.  Efter 
at  være  blevne  Eneherrer  paa  Øen  gjorde  de  hurtige  Fremskridt  i  Velstand, 
og  i  Løbet  af  et  Par  Aar  steg  Befolkningens  Antal  betydeligt.  Men  den 
raske  Udvikling  af  en  fremmed  Koloni  vakte  Bekymring  hos  Spanierne  paa 
Porto  Rico,  som  ifølge  den  deres  Fædreland  tilstaaede  Eneret  til  Besiddelser 
i  den  nye  Verdensdel  maatte  betragte  enhver  fremmed  Kolonisation  som 
ulovlig,  og  en  saa  blomstrende  Koloni  som  St.  Croix  i  deres  umiddelbare 
Nærhed  kunde  de  ikke  finde  sig  i. 

Det  blev  derfor  besluttet  at  jage  Englænderne  bort  fra  St.  Croix,  og  en 
Troppestyrke  paa  1200  Mand  blev  ved  Nattetid  den  10  August  1650  sat 
i  Land  paa  Øen.  Englænderne,  som  intet  ondt  anede,  bleve  let  overrumplede, 
og  Spanierne  dræbte  enhver,  som  faldt  i  deres  Magt.  Næste  Dag  pro- 
klamerede den  spanske  Anfører,  at  Beboerne  inden  3  Uger  skulde  forlade 
St.  Croix;    efter  den  Tid  vilde  enhver,    som   fandtes  paa  Øen,    uden  Barm- 

hjærtighed  blive  dræbt.  Englænderne  havde  ikke  ventet  saa  gunstige  Be- 
tingelser, de  toge  derfor  med  Glæde  imod  dem  og  fortrak  til  St.  Christoffer 
paa  nogle  Skibe,   som  Guvernøren  paa  denne  0  sendte  dem  til  Undsætning. 

Hermed  forsvandt  den  sidste  Rest  af  den  første  Kolonibefolkning,  hvis 
Ophold  paa  Øen  kun  havde  varet  i  c.  28  Aar.  Kolonisationen  havde 
imidlertid  i  Henseende  til  Jordens  Udbj'tte  været  saa  velh'^kket,  at  de  for- 
drevne Beboere  længtes  tilbage,  og  Spanierne  skulde  ikke  længe  blive  i 
uforstyrret  Besiddelse  af  Øen.  Saa  snart  Hollænderne  i  deres  nye  Hjem  paa 
St.  Eustatius  hørte  om  Englændernes  Fordrivelse,  gjorde  de  et  Forsøg  paa 
at  generobre  Øen,  men  Ekspeditionen  blev  slet  ledet,  og  næsten  alle  Del- 
tagerne tilsatte  Livet. 

De  fordrevne  Franskmænd  havde  ligeledes  hørt  om  Englændernes  Neder- 
lag, og  ønskede  ligesom  Hollænderne  at  komme  i  Besiddelse  af  deres  tabte 
Ejendomme  paa  St.  Croix.  De  gik  imidlertid  mere  systematisk  til  Værks 
end  Hollænderne  og  henvendte  sig  til  Generalguvernøren  for  de  Fransk- 
Vestindiske  Øer,  Johanniterridder  de  Poincy,  som  udrustede  en  større  Eks- 
pedition under  Kommando  af  Monsieur  de  Vaugalan,  som  landede  paa  St. 
Croix  i  Slutningen  af  Aaret  16  50,  overmandede  Spanierne  og  sendte  dem 
til  Porto  Rico. 

Mærkværdigt  nok  skete  der  fra  Spaniernes  Side  ikke  noget  Forsøg  paa 
at  generobre  St.  Croix,  som  nu  forblev  i  fransk  Besiddelse,  indtil  Aaret  1733, 
da  den  danske  Regering  købte  Øen  for    1^4  Mill.   Kr. 

De  her  fortalte  Begivenheder  paa  St.  Croix  afgive  et  godt  Eksempel 
paa  Retstilstanden  i  Vestindien  i  det  17  Aarhundrede.  Spanierne  betragtede 
sig  som  Herrer  overalt,  men  kunde  til  Trods  for  deres  Overmagt  ikke 
stemme  op  imod  den  voksende  Trang  hos  andre  europæiske  Nationer  til  at 
søge  Lykken  i  fjerne  Lande,  og  det  eventyrlige  ved  Datidens  Kolonisations- 
foretagender  medførte,  at  disse  hovedsageligt  udførtes  af  saadanne  Elementer, 
som  uden  det  mere  civiliserede  Moderlands  Kontrol  let  forfaldt  til  at  begaa 
allehaande  Uregelmæssigheder. 

Den  stadige  Fare  for  Overlast  fra  Spaniernes  Side  førte  til,  at  Eng- 
lændere, Franskmænd  og  Hollændere  udrustede  Kaperskibe  til  Forsvar  mod 
den  fælles  Fjende.  Disse  Kapere,  de  tidligere  nævnte  Buccanerer,  udartede 
snart  til  at  drive  fuldstændigt  Sørøveri,  og  dette  Uvæsen  gjorde  de  vest- 
indiske Farvande  usikre  indtil  langt  ind  i  det    19de  Aarhundrede. 

Den  franske  Koloni  paa  St.  Croix  var  i  det  hele  taget  uheldig.  Straks 
efter  at  Kolonisterne  havde  nedsat  sig  paa  Øen,  udbrød  der  heftige  Febre, 
som  man  mente  hidrørte  fra  de  store  og  uigennemtrængelige  Skove,  der  be- 
dækkede hele  Øen  og  forhindrede  Vinden  i  at  bortføre  Jordens  giftige  Ud- 
dunstninger. I  deres  Nød  grebe  de  Beboere,  som  Sygdommen  havde  sparet, 
til    det   radikale  Middel    at    sætte  Ild    paa    Skovene,    og   snart    var   hele  Øen 

indhyllet  i  Flammer.     Kolonisterne   sogte    imidlertid  Tilflugt    i    nogle  franske 
Skibe,  som  laa  ved  Ø.en. 

Sundhedstilstanden  blev  nu  bedre  efter  Branden,  og  Asken  gødede  den 
i  Forvejen  frodige  Jord,  som  nu  gav  et  vidunderligt  Udbytte,  og  Kolonien 
kunde  have  udviklet  sig  til  Rigdom  og  Magt,  dersom  det  Fransk-Vestindiske 
Selskab,  der  havde  Monopol  paa  al  Handel  med  samtlige  franske  Besiddelser 
i  Vestindien,  ikke  havde  gjort  sig  skyldigt  i  de  samme  Misbrug,  som  St. 
Thomas  maatte  lide  under  fra  det  Dansk-Vestindiske  Selskabs  Side.  Re- 
sultatet blev,  at  Kolonien  aldrig  fik  Lov  at  udvikle  sig,  og  den  sygnede 
efterhaanden  saaledes  hen,  at  Regeringen  efter  Overenskomst  med  Handels- 
selskabet i  1695  flyttede  hele  Kolonien  til  St.  Domingo,  hvor  man  mente, 
at  den  kunde  finde  bedre  Vilkaar  at  arbejde  under.  Øen  henlaa  nu  ube- 
boet, indtil  de  danske  Kolonister  toge  den  i  Besiddelse  i  Aaret   1733. 

Om  de  første  danske  Kolonisters  Liv  paa  St.  Croix  findes  interessante 
Oplysninger  hos  en  ikke  navngiven  Forfatter,  der  nedsatte  sig  paa  Øen  i 
1739  og  efter  sin  Hjemkomst  til  Danmark  udgav  „En  Beskrivelse  over  Ey- 
landet  St.  Croix  i  Amerika  i  Vest-Indien.  Trykt  hos  L.  H.  Lillies  Enke, 
boende  i  Store  Fiolstræde  i  den   forgyldte  Oxe  i  Aaret    17  58." 

Det  fremgaar  af  denne  Beskrivelse,  at  Øen  ved  de  danske  Kolonisters 
Ankomst  atter  var  bleven  tæt  bevokset,  og  Træerne  havde  naaet  en  anselig 
Højde  i  de  80  Aar,  som  vare  forløbne  siden  Skovenes  Brand.  Men  den 
stærke  Vegetation  syntes  ikke  nu  at  have  nogen  skadelig  Indflydelse  paa 
Sundhedstilstanden,  thi  Forfatteren  siger,  at  Klimaet  var  saa  sundt,  som 
man  kunde  ønske  sig  det,  og  naar  en  Del  af  de  nyankomne  bleve  syge  og 
døde,  da  maatte  dette  i  Almindelighed  tilskrives  et  uordentligt  Levnet. 
„Klimaet  har  hertil  ingen  Skyld." 

Landet  udstykkedes  i  Lodder  paa  3000  Fods  Længde  og  2000  Fods 
Brede,  altsaa  c.  100  Tdr.  Land,  som  udgjorde  en  Plantages  Jordtilliggende, 
og  af  Kompagniet  afstødes  for  500  Rdlr.  til  Planterne,  hvis  første  Arbejde 
bestod  i  at  rydde  Terrainet  og  bygge  de  fornødne  Huse,  hvortil  Træet  fandt 
god  Anvendelse.  Dette  blev  imidlertid  langt  fra  altsammen  brugt  til  Plantagens 
Bygninger;  thi  der  fandtes  en  saadan  Rigdom  af  Mahogni-,  Fustich-  og 
Pokkenholt-Træer,  at  mangen  Planter,  naar  hans  Plantage  laa  bekvemt  for 
Udskibning,  kunde  sælge  Tømmer  for  mere  end  det  dobbelte  af  den  Sum, 
hans  Jordlod  havde  kostet  ham.  Udgiften  til  Slaver  var  imidlertid  ganske 
betydelig,  thi  til  en  Sukkerplantages  Drift  fordredes  et  Antal  af  40  til  50 
Slaver,  som  maatte  paaregnes  at  koste  c.  200  Rigsdaler  hver,  og  denne 
Kapital  var  ret  usikkert  anbragt;  thi  af  et  Regnskab,  som  Forfatteren  op- 
stiller over  en  Plantages  Drift,  fremgaar  det,  at  man  maatte  gøre  Regning 
paa  en  betydelig  Afgang  i  Aarets  Løb: 


Selvmord 2  Slaver 

Desertation 4,   5   a  6  — 

Naturlig  Dod 2  — 

Drab 3      — 

Hertil  kommer  endnu  et  Tab  for  Ejeren  ved,  at  som  Regel  aarlig  1  a  3 
Slaver  bleve  „justificerede  for  Forseelser  og  Skjelmsstykker,  som  Landet  maa 
betale,  dog  ey  til  fuld  Værdi." 

At  det  lykkedes  saa  mange  Slaver  at  flygte,  forklares  ved,  at  de  spanske 
Autoriteter  paa  Porto  Rico  tilstode  hver  undvegen  dansk  Slave  Frihed,  saa 
snart  han  satte  Foden  i  Land  paa  deres  0,    og  at  Lysten  til  at  flygte  ikke 

Kort  over  St.  Croix. 


manglede,  forklares  let  ved  Forfatterens  Beskrivelse  af  det  Liv,  som  Slaverne 
førte.  Fra  Kl.  4  om  Morgenen  til  Kl.  6^/2  om  Aftenen  arbejdede  de  i 
Marken  med  kun  et  Par  Timers  Afbrydelse  for  at  spise.  Føden  maatte  de 
selv  sørge  for ;  Planteren  gav  hver  Mand  et  lille  Stykke  Jord ,  som  han 
kunde  dyrke  om  Søndagen,  og  beskæftigede  sig  for  øvrigt  ikke  videre  med 
sine  Slavers  Ernæring.  Boligen  var  saa  tarvelig  som  mulig:  et  Bræddeskur, 
der  undertiden  var  forsynet  med  en  Træbriks,  men  som  oftest  ganske  uden 
Bohave.  Under  Arbejdet  stod  „Bombaen"  (Slavefogden)  bagved  Kæden  af 
Arbejderne  med  en  Pisk,  og  at  hans  Virksomhed  var  ret  betydelig,  frem- 
gaar  af,  at  der  maatte  to  Bombaer  til,  naar  Slavernes  Antal  i  Kæden  var 
60  eller  derover.  Tidsaanden  var  ikke  human  noget  Steds  i  Begyndelsen 
af  forrige  Aarhundrede;  men  efterhaanden  som  Humanitetsbegrebet  gjorde  sig 

mere  gældende  blandt  Europæerne,  blev  vSlavernes  Behandling  bedre,  og  vore 
Øer  anses   for  at  have  staaet  højt  i  saa  Henseende. 

Til  en  Plantages  Drift  hørte,  foruden  den  Arbejdskraft,  Slaverne  afgave, 
8  Heste  eller  Muldyr  til  100  Rdr.  Stykket  og  3  Stude  ;i  60  Rdr.  End- 
videre et  Kogchus  med  3  å  4  Jærn-  eller  Kobberkedler,  som  Forfatteren  an- 
slaar  til  at  koste  i  alt  430  Rdr.,  samt  en  Mølle  med  3  store  Jærnruller 
eller  Kasser  med  andet  Jærnredskab  til  580  Rdr.  I  alt  anslaar  han  Ud- 
giften ved  Indkøb  af  Jord  og  Indretning  samt  Udstyr  af  en  Plantage  med 
den  fornødne  Arbejdskraft  til    12  500  Rdr. 

Det  aarlige  Udbytte  af  en  Plantage  anslaar  han  til  120  Oksehoveder 
Sukker  å  36  Rdr.,  altsaa  4320  Rdr.,  samt  Brændevin,  der  kaldtes  Kyldyvel, 
formentlig  den  Drik,  som  vi  nu  kalde  Rom,  til  et  Beløb  af  800  Rdr.,  i  alt 
5120  Rdr.  Men  herfra  maa  trækkes  Driftsomkostninger  m.  m.,  som  naai 
den  betydelige  Størrelse  af  4106  Rdr.,  navnlig  paa  Grund  af  den  store  Af 
gang  af  Slaver  i  Aarets  Løb.  Tilbage  bliver  altsaa  som  virkelig  Fortjeneste 
kun    1014  Rdr. 

Denne  Sum  forekommer  os  saa  lille,  at  -  man  ikke  kan  forstaa,  at 
Planterne  kunde  blive  holdne  Folk  i  faa  Aar.  Det  maa  imidlertid  erindres, 
at  Pengene  den  Gang  havde  langt  større  Værdi,  end  de  nu  have,  og 
sammenlignet  med  Guvernørens  Gage,  som  i  Aaret  1702  kun  var  400  Rdr., 
maa  en  Planters  aarlige  Indtægt  i  ethvert  Tilfælde  siges  at  have  været  be- 
tydelig. Det  er  desuden  sandsynligt,  at  Planterne  snart  have  faaet  bedre 
Greb  paa  at  behandle  deres  Slaver,  saaledes  at  de  ikke  mistede  saa  mange 
af  dem,  og  at  de  derved  sparede  betydelige  Udgifter. 

Medens  St.  Thomas  og  vSt.  Jan  med  tilliggende  Smaaøer  ubestrideligt 
høre  til  Jomfruøerne  (Virgin  Islands),  betragtes  St.  Croix  snart  som  hørende 
med  til  disse,  snart  ikke,  og  denne  sidste  Anskuelse  er  sikkert  den  rigtigste. 
Saaledes  maa  særlig  fremhæves,  at  medens  Sundene,  der  adskille  de  egent- 
lige Jomfruøer,  kun  naa  en  ringe  Dybde,  oftest  ikke  over  en  Snes  Favne, 
er  St.  Croix  skilt  fra  de  andre  Øer  ved  et  Havdyb  af  over  1 2  000  Fod 
(altsaa  ^2  ^^iO'  °S  ogsaa  i  dens  øvrige  Naturforhold  viser  der  sig  en  ikke 
ringe  Forskel. 

St.  Thomas  og  St.  Jan  ere  meget  bjærgrige;  de  største  Højder  paa  St. 
Thomas  findes  paa  den  Højderyg,  som  gaar  igennem  Øens  Midte,  nemlig 
Signalbjærget  og  Crown,  der  blive  henholdsvis  500  Meter  og  516  Meter, 
og  paa  St.  Jan  midt  i  Landet  Kamelbjærget,  der  er  405  Meter  og  Bordeaux 
Bjærget,  som  naar  420  Meters  Hojde.  Øernes  højeste  Ryg  gaar  omtrent  i 
Øst  og  Vest  i  samme  Retning  som  deres  Længderetning  og  falder  til  begge 
Sider  mere  eller  mindre  stejlt  ned  mod  Havet,  ofte  furet  af  dybe  Dale  med 
yppig  Vegetation.      De   to  Øer   mangle   noget    større    Lavland.      Endnu    maa 

omtales,  at  St.  Thomas  og  St.  Jan  ere  meget  indskaarne,  idet  talrige  dybe 
Bugter  skære  sig  dybt  ind  i  Landet,  saaledes  f.  Eks.  St.  Thomas  fortrinlige 
Havn. 

Ogsaa  St.  Croix  er  ret  bjærgfuld,  men  Lavlandet  er  her  betydeligt.  De 
højeste  Punkter  ere  Blue  Mountain  (365  M.)  og  Mount  Eagle  (380  M.), 
der  ligge  i  det  nordvestlige  Bjærgparti ,  hvis  vestligste  Punkt  er  Forbjærget 
Hams  Bluff.  Endvidere  er  Østenden  af  St.  Croix  (Øst  for  Kristianssted) 
bjærgrig,  uden  at  der  dog  her  naas  nogen  betydelig  Højde.  St.  Croix's 
Kystform    er    en    næsten    ligebenet  Trekant;    større  Indskæringer    findes  ikke, 


Fig.  o.     Forbjærget  Hams  bluff. 


men  Kysten  er  paa  lange  Strækninger  omgivet  af  et  sammenhængende  Koral- 
rev, der  adskiller  de  mindre  Bugter  fra  det  aabne  Hav. 

Syd  for  Nordvest-Bjærgene  findes  St.  Croix's  store,  frugtbare  Lavland, 
kun  hist  og  her  med  lave  krat-  og  skovklædte  Højder;  dette  mod  Sydkysten 
svagt  skraanende  Lavland  bestaar  under  de  øverste  ^  losere,  fra  Bjærgene 
nedskyllede  Jordlag  af  Koralkalk,  der  tilhører  den  tertiære  Jordperiode. 
Enkelte  Steder  kommer  denne  Kalksten  frem  i  Dagen,  ligesom  der  ogsaa  er 
anlagt  Stenbrud  ned  til  Kalken,  idet  den  er  et  godt  Bygningsmateriale.  Et 
mindre  lavt  Terrain  findes  endvidere  omkring  Kristianssted,  særlig  mod  Vest. 

I  geologisk  Henseende  maa  vore  Øer  saa  vel  som  hele  Vestindien  be- 
tragtes som  et  Brudstykke  af  et  en  Gang  samlet  Hele,  der  ved  senere  Natur- 

revolutioner  atter  er  bleven  skilt.  Kridtformationens  Dannelser  ere  de  over- 
vejende, men  ældre  Bjærgarter  og  Eruptiver  findes  ogsaa,  og  til  disse  for- 
skellige Formationer   slutte  sig  endelig  de  ovennævnte  yngre  tertiære  Lag. 

1  sig  selv  ere  vore  Øer  ikke  vulkanske,  men  ikke  desto  mindre  ere  de 
ret  hyppigt  hjemsøgte  af  Jordskælv;  disse  ere  dog  i  Almindelighed  saa 
svage,  at  de  ikke  gøre  nogen  større  Skade.  Imidlertid  have  Øerne  ogsaa 
været  hærgede  af  alvorlige  Jordrystelser,  f.  Eks.  1867.  Foruden  den  store 
materielle  Skade,  dette  Jordskælv  foraarsagede,  havde  det  endvidere  til  Følge, 
at  Øerne  endnu  ere  danske.  Det  var  nemlig  den  Gang  stærkt  paa  Tale, 
at  Øerne  skulde  sælges,  ja,  det  var  saa  at  sige  egentlig  afgjort.  Der  var 
saaledes  allerede  ankommet  amerikanske  Skibe,  og  Købesummen  var  fastsat. 
Kun  Opfyldelsen  af  enkelte  mere  ceremonielle  Bestemmelser  ved  Købet  stod 
tilbage.  En  af  disse  var,  at  Befolkningen  skulde  være  stemt  for  Salget. 
Nu  var  Negerbefolkningen  i  Virkeligheden  meget  loyal  og  dansksindet,  men 
ved  en  betydelig  Agitation  var  det  lykkedes  at  faa  Flertal  for  Salget.  Men 
netop  kort  efter,  at  Afstemningen  var  afsluttet,  udbrød  Jordskælvet,  og 
Negrene  mente  da,  at  det  var  Guds  Straf,  der  var  kommen  over  dem, 
fordi  de  havde  svigtet  deres  Land.  Ogsaa  de  amerikanske  Kommissionærer 
bleve  saa  forfærdede,  at  de  flygtede  om  Bord  paa  deres  Skibe  og  indgave 
en  i  den  Grad  skrækindjagende  Beskrivelse  til  den  amerikanske  Regering,  at 
Forhandlingerne  ophørte*). 

Ved  deres  Beliggenhed  indenfor  Vendekredsen  (mellem  17  — 19*^  n.  Br.) 
er  Øernes  Klima  naturligvis  fuldstændigt  tropisk,  uden  at  Varmen  dog  bliver 
særlig  trykkende,  idet  den  friske  Nordostpassat  i  den  største  Del  af  Aaret 
tilfører  Øerne  Friskhed  eg  Kølighed  fra  Havet.  Aarets  Middelvarme  er  27,2*^ 
C.,  og  Temperaturen  er  meget  ligelig  fordelt  hele  Aaret  rundt.  De  varmeste 
Maaneder  ere  Juli,  August  og  September,  de  koldeste  December,  Januar  og 
Februar.  Forskellen  paa  den  varmeste  Maaned,  September,  der  har  28,9 "^ 
A-Iiddeltemperatur,  og  den  koldeste,  Februar,  hvis  Middeltemperatur  er  25,6*^, 
bliver  altsaa  kun  lidt  over  3°.  En  lignende  Ensformighed  gør  sig  gældende 
i  det  enkelte  Døgns  Temperatur,  idet  Forskellen  paa  den  højeste  Temperatur 
om  Dagen  og  den  laveste  om  Natten  sjælden  overstiger  5  ^.  Alle  disse 
Temperaturer  gælde  naturligvis  for  Skygge;  i  vSolen  stiger  Varmen  let 
til  40*^  —  50",  og  mørke  Genstande,  f.  Eks.  Klipper,  blive  saa  stærkt  op- 
hedede, at  de  føles  brændende  hede  ved  Berøring.  Som  rimeligt  er,  bliver 
den  menneskelige  Organisme  ved  en  saa  ensformig  Varmegrad  uhyre  følsom, 
selv  for  smaa  Temperaturforandringer.  Saadanne  indtræffe  hyppigt  under 
Regnskyl  eller  ved  Solnedgang,  og  det  indpræntes  derfor  nyankomne  Europæere 


*)  Nærmere  herom,  se  Rosenstand :   Da  de  Dansk- Vestindiske  Øer  sidst  skulde  sælges 
(Tilskueren,   1896). 

at  være  forsigtige  under  disse  Forhold;  ja,  man  siger  endogsaa,  at  det:  at 
gaa  ud  i  Regnvejr,  er  det  samme  som  at  begaa  Selvmord;  dette  er  ganske 
vist  meget  overdrevent,  da  man  vanskeligt,  naar  man  færdes  derovre  i  nogen 
Tid,  kan  undgaa  at  blive  overrasket  af  de  ofte  pludseligt  opstaaende  Byger, 
men  sikkert  er  det,  at  man  foler  ligesom  et  koldt  Gys  fare  igennem  sig 
ved  hver  Draabe,  der  falder  paa  ens  Hud,  og  mangen  Europæer  har  paa- 
draget  sig  Sygdom  og  Død  ved  den  Uforsigtighed  ikke  straks  at  skifte  sine 
gennemblødte  Klæder.  Og  paa  samme  Maade  gaar  der  ved  Solnedgang 
ligesom  et  koldt  Pust  gennem  Naturen;  ja,  det  kan  godt  ske,  at  man  paa 
aaben  Vogn  ved  Solnedgang  indhj'Uer  sig  i  sine  uldne  Plaider  lige  til  Halsen 
og  det  i  et  Par  og  tyve  Graders  Varme! 

Nogen  egentlig  Regntid  have  vore  Øer  ikke,  og  man  maa  sige:  desværre, 
idet  Regnen  ofte  kan  udeblive  i  lange  Tider.  Efter  Iagttagelser  gennem  en 
lang  Aarrække  ere  Aarets  første  Maaneder  de  tørreste,  og  Februar  er  atter 
den  mindst  begunstigede  med  kun  1,5";  derpaa  stiger  Regnmængden  jævnt 
til  Oktober,  hvor  Maksimum  naas  med  c.  7".  Men  dette  indtræder  ikke 
regelmæssigt  hvert  Aar:  tørre  Perioder  ere  ikke  sjældne,  og  da  vantrives 
Sukkerrørene.  Derfor  er  det  ogsaa  en  almindelig  Skik  blandt  Planterne  paa 
St.  Croix,  naar  de  ere  sammen,  at  de  drikke  et  Glas  for:  „More  ram  for 
Santa  Cruz,^''  thi  for  megen  Regn  kan  vanskelig  tænkes;  Sukkerrøret  ynder 
en  fugtig  Jordbund  for  ret  at  kunne  trives. 

Udprægede  Aarstider  findes  selvfølgelig  ikke,  hvor  Klimaet  er  saa  ens- 
artet, men  den  tørre  Tid  og  ligeledes  de  indtræffende  længere  tørre  Perioder 
tvinge  derimod  Vegetationen  til  ufrivillige  Hviletider;  Væksten  standser,  ja 
enkelte  Træer  og  Buske  tabe  endog  Bladene ;  men  kommer  der  saa  atter  en 
regnfuld  Tid,  myldre  nj'e  Skud  og  Blomster  frem  i  utrolig  Mængde  og  i 
kort  Tid. 

Som  ovenfor  nævnt  blæser  Nordostpassaten  (der  dog  ikke  altid  er  saa 
konstant,  idet  den  snart  er  mere  nordlig,  snart  drejer  noget  til  Syd)  den 
største  Del  af  Aaret  Kolighed  ind  over  Øerne.  Men  fra  Midten  af  August 
og  de  nærmest  følgende  Maaneder  horer  den  ofte  op,  og  der  indtræder  Vind- 
stille eller  svag,  sydlig  Vind,  og  Følgen  er  trykkende  Varme  og  Tordenvejr 
med  heftige  Regnskyl.  Denne  Periode  er  ogsaa  Orkantiden,  der  officielt 
regnes  fra  25  Juli  til  25  Oktober,  paa  hvilke  Dage  der  holdes  henholdsvis 
Bods-  og  Bededag  og  Takkegudstj eneste  i  Kirkerne.  Ifølge  Statistikken  ind- 
træffer her  de  fleste  Orkaner  i  August.  Forud  for  Orkanen  hersker  en  høj- 
tidelig Stilhed;  derpaa  optræder  omløbende  Vinde.  Folk  faa  nu  travlt  med 
at  stænge  Vinduer  og  Skodder,  tunge  Lemme  med  stærke  Jærnstænger  skydes 
for,  og  alt  lukkes  saa  tæt  som  muligt.  Det  ellers  saa  rolige  Barometer 
falder  under  Orkanen  ofte  indtil  et  Par  Tommer.  Med  et  bryder  Stormen 
løs,    og  er  det  en  hæftig  Orkan,    modstaar   kun  de  sværeste  Bygninger  dens 

Magt.  Siden  den  frygtelige  Ori<an  den  29  Oktober  1867  er  .St.  Thomas 
bleven  forskaanet  for  stærkere  Orkaner.  Mærkelig  nok  synes  St.  Croix  at 
ligge  udenfor  Orkanernes  sædvanlige  Bane,  saaledes  at  denne  0  kun  sjældent 
har  været  berort  af  disse.  Som  velbekendt  gik  der  dog  sidste  Aar  over  St.  Croix 
en  temmelig  alvorlig  Orkan,  som  navnlig  i  Frederikssted  anrettede  megen 
Skade;  men  den  rigelige  Nedbør,  der  fulgte  med  Orkanen,  har  dog  ved  at 
frembringe  en  rig  Høst  i  høj  Grad  bødet  paa  den  ojeblikkelige  materielle 
Skade. 

I    den  historiske  Del  er  der  bleven  gjort  opmærksom  paa,    at  Øerne,    da 
de  opdagedes,  vare  dækkede  af  tæt  Skov.      Af  denne  oprindelige  Vegetation 

Fig.  6.     Kystparti  med  Manshinil  og  Soddrue,  medtagne  af  Passaten. 


eksisterer  næppe  meget  nu.  Ved  de  store  Skovbrande  under  Kolonisationen, 
ved  Borthugning  etc,  er  det  meste  gaaet  til  Grunde.  Vel  findes  endnu, 
særlig  paa  St.  Thomas's  og  St.  Jan's  Bjærge,  men  ogsaa  paa  St.  Croix's 
Nordvestbjærge,  Skovvegetation ;  dog  Hovedmængden  heraf  er  sikkert  sekundær 
Opvækst. 

Følgende  4  Vegetationstyper,  der  ere  de  vigtigste  og  mest  udbredte,  skulle 
her  lidt  nærmere  omtales,  nemlig:  Strandvegetationen,  Kratvegetationen,  Skov- 
vegetationen samt  den  vigtigste,   det  dyrkede  Lands  Plantevækst. 

Vandrer  man  i  det  blændende,  hvide  Koralsand  langs  Bredden  af  Havet, 
hvori  den  brune  Sargasso-Tang  og  flere  mærkeligt  formede  Grønalger  til- 
trække sig  ens  Opmærksomhed,  støder  man  først  (naar  bortses  fra  en  Del 
mere  uanselige,  urteagtige  Planter),  paa  et  tæt  graagrønt  Krat,  der  efterhaanden 

gaar  over  i  en  Strandskov,  sammensat  a.f  Søddruen  f  Cocco/oåa  umyeraj  med 
store,  brede,  læderagtige,  stive  Blade  og  lange  vindrueagtige  Klaser  og  det 
ilde  berygtede  Manshiniltræ  ( Hippomane  Mancinella).  At  se  til  er  dette 
Træ  særdeles  tiltalende,  mindende  ikke  lidt  om  vort  Bøgetræ  med  sin  glatte 
Bark  og  friske,  grønne  Løv,  der  imidlertid  nærmere  betragtet  er  mere  læder- 
agtigt og  har  det  for  den  tropiske  Vegetation  paa  tørre  Steder  saa  karakteristiske 
Glanslys.  Dets  ilde  Ry  skyldes  den  giftige  Mælkesaft,  der  ved  det  mindste 
Indsnit  straks  flyder  ud.  Paa  den  menneskelige  Hud  frembringer  det  Be- 
tændelse lig  Brandsaar.  Negerne  have  stor  Respekt  for  dette  Træ  og  op- 
holde sig  nødigt  i  dets  Nærhed.  Ogsaa  Frugterne  ere  trods  deres  appetitlige 
Udseende,  lig  smaa  Æbler,  meget  giftige,  hvad  mangen  uerfaren  Sømand 
har  maattet  sande. 

Hyppig  her  i  Strandsandet  træffe  vi  endvidere  de  for  tropiske  Kyster 
karakteristiske  smukke  Kokospalmer  med  deres  næsten  kuglerunde,  store 
Kroner,  dannet  af  de  mægtige,  fjerformede  Blade  og  den  tynde,  slanke 
Stamme,  der  i  den  friske  Nordostpassat  svinger  frem  og  tilbage. 

Denne  mest  fremherskende  Vind  præger  ogsaa  stærkt  Vegetationen,  og 
ligesom  Vestenvinden  hos  os  svider  Træerne  paa  de  udsatte  Sider,  ses  det 
samme  paa  Vestindiens  Kyster. 

Endnu  maa  omtales  de  her  forekommende  talrige  Landkrabber,  der  leve 
i  den  løse  Bund.  Det  er  et  meget  morsomt  Syn  at  se  dem  i  Flokke  trave 
rask  sidelæns  afsted,  men  mest  komiske  ere  de  dog,  naar  de  siddende  paa 
Halen   sætte  sig  i  Forsvarsstilling  med  hævede  Klosakse. 

I  *Bugterne  og  bag  Koralrevene,  hvor  disse  give  Læ  for  det  aabne  Havs 
Brænding,  træffes  en  helt  anden  Kyst-Plantevækst,  nemlig  den  i  mange  Hen- 
seender saa  interessante  Mangrovegetation.  Dens  vigtigste  Repræsentant  er 
IVIangrovetræet  eller  Rodtræet  ( Rhizophora  Mangle)^  udmærket  ved  sine 
talrige  Luftrødder,  som  ikke  blot  udspringe  paa  Stammen,  men  ogsaa  komme 
oppe  fra  Grenene  og  i  store  Buer  søge  ned  til  Havet.  Ved  Hjælp  af  dette 
Rodsystem  er  Træet  i  Stand  til  at  fæstne  sig  ude  i  Vandet  i  Lagunens  løse, 
stinkende  Bund  og  bidrager  i  haj  Grad  til  Landindvinding,  idet  alle  mulige 
organiske  Rester  ophobes  mellem  det  rigtforgrenede  Rodsystem.  I  den  tropiske 
Varme  forraadner  alt  dette  hurtigt,  og  Boble  efter  Boble  stiger  op  af  det 
urene  Vand.  En  usund,  febertung  Luft  hviler  derfor  over  Lagunens  stille- 
staaende  Vandflade.  Den  største  Lagune  paa  St.  Croix  er  Krauses  Lagune 
paa  Sydsiden  af  Øen,  beskj'ttet  mod  Havet  af  det  Koralrev,  der  strækker 
sig  langs  Kysten.  I  denne  findes  udstrakte  Bevoksninger  med  Mangrove- 
træet. Ved  Lavvande  ser  en  saadan  Skov  højst  ejendommelig  ud  som  Følge 
af  de  utallige  Luftrødder.  Foruden  til  Støtte  tjene  Luftrødderne  ogsaa  som 
Aandeapparater,  derved  at  de  forsyne  de  i  det  gasopfyldte  Mudder  ned- 
sænkede Rødder    med  Luft.      Hos    de    to    andre    i   Vestindien    forekommende 

egentlige  Mangrovetræer,  der  vokse  sammen  med  Rodtræet,  nemlig  Avicetinia 
nitida  og  Laguncularia  racemosa  findes  ogsaa  Aanderøddcr.  Rundt  om 
disse  to  Træer  ser  man  talrige,  højst  ejendommelige,  aspargeligncnde,  oftest 
i  Rækker  stillede,  fodhøje  og  fingertykke  Stokke  rage  op;  det  er  Aande- 
rødderne,  som  her  ene  og  alene  crc  traadtc  i  Aandedrættets  Tjeneste,  idet 
de  føre  Luft  til  de  i  Dyndet  vidt  forgrenede  næringsoptagende  Rødder. 
Endnu  en  Ejendommelighed  hos  Mangrovetræerne  skal  lige  berøres,  og  det 
er,  at  flere  herhenhørende  Arter  ere  levendefødende,  det  vil  sige,  Kimen 
spirer  i  Frugten,  medens  denne  endnu  hænger  paa  Moderplanten  og  ernæres 


Fiar  7.     I  Mans;roven. 


af  denne;  hos  Rodtræet  bliver  Kimplanten  fodlang,  inden  den  skilles  fra 
Træet.  Det  er  her  navnlig  Kimroden,  der  er  stærkt  udviklet;  den  er  lang- 
strakt tenformet,  med  spids  Ende,  dog  saaledes,  at  Rodenden  er  den  tungeste; 
herved  opnaas,  at  den  unge  Plante,  naar  den  fra  en  betydelig  Højde  oppe 
fra  Grenene  falder  ned  i  Vandet  og  Mudderet,  straks  ved  sin  egen  Vægt 
bliver  plantet  i  den  bløde  Bund.  Ogsaa  ved  dette  Forhold  er  Mangrove- 
vegetationen i  Stand  til  at  vandre  længere  og  længere  ud  i  Lagunen. 

Dette  maa  være  nok  om  Kystvegetationen;  vi  skulle  nu  betragte  Krattene. 
Disse,  særlig  det  gulgrønne  Krotonkrat  have  desværre  betydeligt  Terrain  paa 
vore  Øer.  Ikke  blot  paa  St.  Thomas  og  St.  Jan,  men  ogsaa  særlig  paa 
St.  Croix.     Hele  den  tørre  Østende  og  ikke  faa  Bakker  og  sandede  Strækninger, 

navnlig  paa  Sydvestenden  af  Øen  ved  „Sandy  point",  ere  beklædte  med 
denne  sørgelige,  ufrugtbare  Vegetation.  Det  er  Vestindiens  Heder,  ganske 
tilsvarende  vore  jydske  Hedestrækninger,  blot  med  den  Forskel,  at  medens 
vor  Lyng  kun  er  fodhøj,  ere  de  vestindiske  Hedebuske  mandshøje  og  mere. 
Og  ligesom  vore  Heder  kun  ere  sammensatte  af  ganske  faa  Arter,  ere  Kroton- 
Krattene  i  Vestindien  hyppig,  i  Modsætning  til  dens  ellers  saa  ofte  omtalte 
tropiske  Rigdom  paa  forskellige  Arter,  over  store  Strækninger  kun  dannede 
af  enkelte  eller  i  hvert  Tilfælde  ganske  faa  Arter,  navnlig  de  aromatiske 
Kroton-  og  Lantana-Arter. 

Særlig  under  en  længere  tør  Periode  er  der  noget  uendelig  trist  og  fra- 
stødende ved  dette  Krat;  Bladene  hænge  slapt  ned  og  ere  mere  eller  mindre 
visne  og  forbrændte  af  Sol  og  Tørke;  ingen  Blomster  tjene  til  Oplivelse. 
En  kvælende,   hed,   tør,   af  aromatiske  Emner  tung  Luft  ruger  over  det  Hele. 

Indblandede  i  Krattet  optræde  særlig  paa  Østenden  af  St.  Croix  talrige 
Kaktus,  navnlig  Søjlekaktus  (Cereus)  og  Opuntiaer,  der  blive  20  Fod  og 
derover,  og  som  sammen  med  Agaver  og  Bromeha'er  (ananaslignende  Planter) 
tjene  til  at  give  Landskabet  et  ejendommeligt,  fremmedartet  Fysiognomi. 
Disse  Planter  ere  Saftplanter,  der  ved  Hjælp  af  den  store  Mængde  Vand,  de 
indeholde,  ere  i  Stand  til  at  friste  Livet  i  de  tørre  Perioder,  uden  at  deres 
Udseende  tilsyneladende  forandres.  Andre  Steder  optræder  Krat  af  tornede, 
stikkende  Akacier,  gennem  Iwilke  al  Fremtrængen  næsten  er  umulig;  naar 
disse  i  den  fugtigere  Del  af  Aaret  bære  deres  lette,  elegant  formede  Løv  og 
de  talrige  smukke,  gule,  kugleformede  Blomsterstande,  ere  de  særdeles  til- 
talende at  se  til;  i  den  tørre  Tid  derimod,  hvor  de  staa  fuldstændig  blad- 
løse, er  Synet  af  de  bare  Grene,  der  strutte  med  tommelange,  spidse  Torne, 
alt  andet  end  hyggeligt. 

Træer  mangle  i  Almindelighed  i  Krattene;  hist  og  her  kan  dog  et  enkelt 
staaende  Anona-Træ  (hvoraf  flere  Arter  med  velsmagende  Frugter)  eller  et 
vildt  Kalebastræ  ( Crescentia  Cujete)  med  sine  ejendommelige  strittende 
Grene  bidrage  til  at  bryde  Ensformigheden. 

Krattene  indtage  nu  paa  St.  Croix  omtrent  ^/g  af  Øens  Areal;  men  saa- 
ledes  har  det  ikke  været  tidligere.  Derom  vidne  de  brede,  ukrudtbevoksede 
Veje,  der  føre  igennem  dem,  og  endnu  mere  de  mange  Ruiner  af  nu  ned- 
lagte Plantager.  Begrundet  paa  daarlige  Tider,  Negeropstande  etc.  ere 
Plantagerne  blevne  forladte,  og  Krattet  har  bredt  sig  paa  tidligere  dyrket 
Jord.  Megen,  sikkert  frugtbar  Jord  ligger  saaledes  ubrugt  hen,  kun  ydende 
Flokke  af  Kvæg  kummerlig  Næring,  idet  disse  ikke  æde  de  stærkt  aromatiske 
Buske,  lige  som  de  vel  skulle  vogte  sig  for  at  komme  de  tornede  Saftplanter 
og  Akacier  for  nær  Paa  en  Maade  ere  disse  Kvæghjorder  Kratvegetationens 
Beskyttere;  thi  uden  dem  vilde  vi  sikkert  faa  Skov  de  fleste  Steder;  men 
de  fremspirende  unge  Træer  blive  straks  opædte.     At  faa  dette  Krat  erstattet 

med  Skov,  vilde  imidlertid  være  meget  at  foretrække,  idet  ikke  blot  Skoven 
ved  Løvfaldet  vilde  forbedre  Jorden  og  holde  paa  Fugtigheden,  som  nu 
straks  løber  af  den  hede,  skorpeagtige  Jord,  men  sikkert  ogsaa  bidrage  til 
en  forøget  Regnmængde. 

Medens  man  saaledes  i  de  foran  omtalte  Krat  kun  i  ringe  Grad  mærker 
den  tropiske  Naturs  Rigdom  og  Yppighed,  er  dette  langt  mere  Tilfældet, 
hvad  Skovvegetationen  angaar.  Her  er  det  ogsaa,  at  man  maa  søge 
Resterne  af  den  oprindelige  Vegetation,  hvis  saadanne  findes;  dog  er  det 
sikkert  i  Hovedtrækkene  de  samme  Arter,  der  sammensætte  de  nuværende 
Skove.  Skovvegetationen  er  rigest  og  af  storst  Udstrækning  paa  St.  Jan ; 
paa  St.  Thomas  er  det  særlig  Nordsiden,  der  er  skovrig,  og  endelig  paa 
St.   Croix  er  det  den  nordvestlige,   bjærgrige  Del,   der  er  skovdækket. 

Vel  er  det  ikke  Urskovens  Fylde  og  Pragt,  vi  træffe  paa  vore  Øer,  men 
paa  fugtige,  svale  Steder,  særlig  i  Kløfter  og  snævre  Dale,  kan  Vegetationen 
udfolde  en  Pragt  og  Yppighed,  som  i  hvert  Tilfælde  for  en  Nordbo  er  i 
høj   Grad  betagende. 

Ved  Reef  Bay  paa  Sydsiden  af  St.  Jan  findes  f.  Eks.  en  saadan  yppig 
Dal;  mægtige  Træer  af  flere  forskellige  Arter,  særlig  Silkebomuldstræet  ( Erio- 
dendron  anfractuosum)  og  Bignoniaceen  (lecoma  leucoxylon)  vokse  op  fra 
Bunden,  hvorigennem  en  lille  Bæk  risler.  Lianer  hænge  i  lange  Guirlander 
fra  Træ  til  Træ  og  Ficus-Arter  sende  halvhundrede  Fod  lange  og  endnu 
længere  Luftrødder  ned  i  den  fugtige  Bund.  Paa  den  -stejle  Fjeldvæg,  der 
lukker  Kløften,  og  hvor  udover  Vandet  styrter  ned,  vokse  talrige  sirlige 
Bregner,  særlig  Sølvbregner,  Polypodium-Arter  etc.  Hist  og  her  paa  skygge- 
fulde Steder  findes  store  Klumper  af  Epidendron  cochleare,  en  Orchidé,  med 
talrige,  sommerfugleagtige,  hvidgule  Blomster.  Den  lille  Skovdal  er  ogsaa 
bekendt  derved,  at  der  her  i  Klippevæggen  er  indhugget  raat  udhuggede 
Figurer  og  Tegn  fra  Karaibernes  Tid. 

Saadanne  frodige  Skovpartier  findes  hyppig  paa  St.  Jan;  her  kunde  sik- 
kert med  Fordel  dyrkes  adskillige  Krydderplanter,  f.  Ex.  Muskat,  Krydder- 
nelliker etc. ;  paa  saadanne  skyggefulde  Steder  trives  ogsaa  Cacao-Træet  for- 
træffeligt. Og  Interessen  for  saadanne  Plantninger  er  allerede  begyndt,  idet 
en  Plantageejer  for  faa  Aar  siden  paa  St.  Jan  har  anlagt  Plantninger  af  Cacao, 
som  i  1896  vare  4  Fod  høje  og  trivedes  udmærket;  samme  Plantageejer,  en 
Købmand  fra  St.  Thomas,  har  ogsaa  forsøgsvis  plantet  Kaffe,  der  ligeledes 
syntes  at  love  godt.  Ogsaa  paa  St.  Thomas,  særlig  paa  Nordsiden,  er  der 
ikke  faa  frugtbare  Dale,  hvor  lignende  Kulturer  vilde  kunne  trives,  men 
i  Sammenligning  med  St.  Jan  staar  St.  Thomas  dog  tilbage  i  Frugt- 
barhed, og  Agerbrug  er  dels  meget  besværlig  i  det  kuperede  Terrain,  dels 
er  Jordlaget  paa  mange  Steder  kun  tyndt,  da  Regnen  har  skyllet  Jorden 
bort    paa    de     stejle    Skraaninger.       Men    ikke    desto    mindre    have    driftige 

Kolonister  kunnet  drive  Plantager  med  Fordel  i  de  gode  Tider,  da  Sukker- 
priserne vare  høje,  og  Arbejdet  udførtes  ved  Slaver.  Bygningerne,  der 
hørte  til  disse  Plantager,  flndes  endnu  spredte  over  Øen,  adskillige  helt  for- 
ladte og  overvoksede  med  Slyngplanter,  men  en  Del  af  dem  ere  beboede  af 
Hyrder,  som  drive  Kvægavl,  opdrætte  Fjerkreaturer,  dyrke  Frugt  og  lignende. 
Plantagernes  Navne  vidne  om  Øens  stærkt  blandede  Befolkning,  Frydendal, 
Sorgenfri,  Ensomhed,  Rosendal  og  Lovenlund  afveksle  med  Zufriedenheit, 
Smitsbay,   Resolution,   Bordeaux  og   Fortuna.*) 

Paa  St.  Croix  er  det,  som  før  nævnt,  paa  Nordvestbjærgene,  at  vi  finde 
Skoven  i  sin  bedste  og  rigeste  Udvikling.  Tænke  vi  os  at  foretage  en 
Ridetur  paa  en  af  de  udmærkede  Pasgængere,  som  Plantageejerne  holde  til 
eget  Brug,  gennem  St.  Croix's  Skovareal,  kunne  vi  bedst  tage  vort  Udgangs- 
punkt fra  Frederikssted.  Efter  at  have  redet  en  halv  Mils  Vej  mod  Nord 
ad  en  skyggeløs,  hed  Vej,  men  med  frodige,  veldyrkede  Plantager  til  begge 
Sider,  bøje  vi  mod  Vest  og  befinde  os  snart  i  det  bekendte  Crequis,  en 
snever  Skovdal,  der  gaar  omtrent  i  vest-østlig  Retning.  En  behagelig,  kølig, 
sval  Luft  strømmer  os  i  Møde  herinde  under  det  tætte  Løvtag.  Prægtige 
Træer,  af  hvilke  navnlig  et  Silkebomuldstræ  gør  sig  bemærket  ved  sine  ved 
Grunden  af  Stammen  udstaaende  sammentrykte  Brædtrødder  og  ved  sin 
kolossale  Tykkelse  og  Højde  (derfor  kaldet  „the  big  tree"),  tiltrække  sig 
Opmærksomheden.  Store  Brødfrugttræer,  der  med  deres  kugleformede,  spise- 
Hge  Frugtstande  og  mægtige,  elegant  indskaarne  friske  grønne  Blade  gøre  et 
overordentligt  Indtryk  af  Yppighed  og  Frodighed,  kæmpe  om  Lys  og  Plads 
med  Sandboxtræer  {Hura  crepitans  hørende  til  Vortemælkfamilien)  med 
mærkværdige  Frugter,  der  ved  Modningen  springe  elastisk  op  og  slynge 
Frøene  langt  bort,  Kongepalmer,  Figenarter  og  mange  andre.  Og  under 
disse  atter  en  Underskov  af  Buske  f.  Ex.  Myrtearter  og  andre  samt  talrige 
smukke  Lianer,  der  sammen  med  Bregner  bidrage  til  at  give  Afveksling. 
Træernes  Grene  ere  tæt  besatte  med  de  for  Vestindien  saa  karakteristiske 
Tillandsia-Arter,  Epiphyter,  hvorved  forstaas  saadanne  Planter,  der,  voksende 
paa  Træernes  Grene,  kun  leve  af  Luft  og  Vand,  hvilket  sidste  de  paa  for- 
skellig Maade  ere  indrettede  til  at  fastholde  og  opbevare;  navnlig  er  en  Art 
interessant  nemlig  Tillandsia  usneoides,  der  er  rodløs  og  i  ofte  flere  Alen 
lange,  graa  Tjavser  hænger  ned  fra  Grenene  mindende  ganske  om  Skægge- 
laven  i  nordiske  Skove. 

Efter    at    have   udhvilet   os,    ride   vi   videre  Øst    paa   ad   en    skyggefuld 


*)  En  Grund  til,  at  St.  Thomas  forholdsvis  synes  mindre  frodig  end  St.  Jan,  er  at 
førstnævnte  Q  er  mere  skovfattig,  hvad  der  skyldes  den  hensynsløse  Maade,  hvor- 
paa  de  større  Træer  blive  omhuggede  og  brændte  til  Trækul;  Trækul  anvendes 
nemlig  særdeles  meget  som  Brændsel  i  Byen. 

Landevej  beplantet  med  Mangotræer,  Anonatræer  etc.  og  boje  efter  nogen 
Tids  Forløb  nordpaa  ned  til  Plantagen  Springgarden.  Denne  ligger  pragt- 
fuldt ved  en  frodig  Skovdal  paa  Nordsiden  af  Gen.  Tæt  ved  Plantagen 
ligger  opad  en  Skraaning  Negerbyen  særdeles  malerisk  med  dens  talrige  hvide 
Smaahuse  dækkede  af  Bananer,  Calebastræer,  Thibettræer,  Anonatræer  etc. 
Vi  stige  her  af  Hestene  og  vandre  først  gennem  et  parklignende  Skovparti, 
hvori  en  Mængde  Orangetræer  og  Lemontræer  bugne  med  Frugter.  Vi 
lædske  vor  tørstige  Gane  paa  disse  herlige  Frugter  og  vandre  videre  lang- 
somt ned  gennem  den  frodige  Dal  og  passere  forst  et  lille  Stykke  Jord  be- 
plantet med  Kaffe;  der  er  lige  hostet,  i  et  lille  Hus  ligger  en  stor  Bunke 
Bønner  til  Tørring,  men  endnu  sidder  hist  og  her  de  kirsebærlignende,  røde 
Frugter  paa  Grenene,  ja  enkelte  af  de  smukke  hvide  Blomster  ses  ogsaa. 
St.  Croix's  Bønnen  er  temmelig  lille,  men  skal  have  en  fin  Aroma;  dog  ere 
disse  Kulturer  kun  i  deres  Vorden,  nogen  Eksport  finder  ikke  Sted.  Herfra 
fortsætte  vi  vor  Gang  og  betragte  med  Forbauselse  en  Del  Figentræer  med 
kolossale  lange  Luftrødder  og  oppe  paa  Grenene  den  før  omtalte  lillandsia 
usneoides,  og  opdage  endelig  en  Del  nydelige  circa  4  Alen  høje  Smaatræer 
med  store  ovale  friskgrønne  Blade  og  nogle  ejendommelige  om  Agurker 
mindende  Frugter,  der  hænge  paa  Stammen  og  de  tykkere  Grene.  Det  er 
Kakaotræet  ( Theobi-oma  CacaoJ,  som  vi  for  første  Gang  se  i  det  Frie.  Det 
synes  at  trives  fortræffeligt  og  har  allerede  baaret  i  flere  Aar.  Men  ogsaa 
dette  Træ  er  kun  plantet  paa  et  lille  Areal,  det  er  et  Forsøg,  der  er  gjort, 
men  som  netop  derfor  har  saa  meget  mere  Interesse,  som  det  viser,  at 
meget  andet  end  Sukker  kan  vokse  paa  vore  Øer. 

Vi  vende  nu  atter  tilbage  til  vore  Heste;  det  er  nemlig  endnu  vor 
Mening  at  besøge  St.  Croix's  højeste  Bjærg  Mount  Eagle.  Vejen  gaar  først 
gennem  Skov,  derpaa  antager  denne  mere  Kratkarakter;  en  Mængde  Horn- 
kvæg, Faar  og  Geder  løbe  her  frit  omkring;  endelig  naas  en  større  Slette 
og  Mount  Eagle  ligger  nu  lige  for  os.  Ridestien  opad  Bjærget  er  alt  andet 
end  god  og  fuld  af  løse  Sten.  Den  gaar  i  Zig-zag  langs  den  stejle,  krat- 
og  skovklædte  Fjældvæg,  og  ofte  kan  det  være  ret  uhyggeligt  paa  Hesteryg 
at  se  ned  i  de  dybe  Afgrunde;  men  de  ret  smaa,  fodsikre  Heste  kravle  støt 
afsted,  og  snart  ere  vi  de  400  Meter  tilvejrs,  oppe  paa  en  smal,  græsklædt 
Bjærgkam.  Her  lades  Hestene  tilbage,  og  vi  gaa  i  nordvestlig  Retning  til 
det  højeste  Punkt,  der  er  skovklædt.  En  pragtfuld  Udsigt  viser  sig  for  Be- 
skueren heroppe;  næsten  hele  Øen  ligger  udbredt  for  vore  Fødder.  Og 
smilende  og  frodig  tager  den  sig  ud.  Mod  Nord  og  Vest  breder  Skoven 
sig  ned  til  Havet;  mod  Syd  ser  man  ud  over  det  friskgrønne  Sukkerland, 
inddelt  i  mægtige  Firkanter,  som  udgøre  de  enkelte  Agre.  Hist  og  her 
titter  en  hvid  Plantagebolig  frem  af  den  grønne  Flade,  og  Landevejene  ses 
som    snorlige   lyse   Striber    kransede    af  Palmer,    i    det   Fjerne    opdager   man 

Krauses  Lagune  med  dens  Mangroveskove  og  talrige  Smaaøer.  Mod  Øst 
endelig  et  mere  bakket  Terrain,  bag  hvilket  Kristianssted  ligger  gemt,  men 
ogsaa  her  et  tYodigt  Landskab  at  se  til,  kun  selve  Østenden  lader  i  det 
Fjerne  ved  sin  gulliggrønne  Farvetone  ane  det  tørre  Krat.  Og  rundt  om 
det  Hele  det  uendelige  Hav  med  dets  pragtfulde,  azurblaa  Farve  og  hvide 
Skumstribe  langs  Landet.  Kun  mod  Nord  begrænses  Horisonten  af  St.  Tho- 
mas og  St.  Jan,  der  lette  fortone  sig  i  den  klare  Luft.  Set  herfra  kommer 
man  til  at  mindes  den  gode  gamle  Tid,  da  St.  Croix  kaldtes  Vestindiens 
Have  og  Antillernes  Perle;  desværre  passe  disse  Benævnelser  jo  nu  ikke 
mere.  Heroppe  er  friskt  og  svalt.  Temperaturen  er  omtrent  et  Par  Grader 
lavere  end  nede  ved  Havet,  og  det  kniber  med  at  rive  sig  løs,  men  Solen 
nærmer  sig  Horisonten,  og  vi  have  langt  til  Kristianssted;  paa  Vejen  dertil 
have  vi  Lejlighed  til  at  stifte  Bekendtskab  med  det  dyrkede  Lands  Plante- 
vækst, som  vi  nu  skulle  dvæle  lidt  ved. 

Omtrent  en  Tredjedel  af  St.  Croix's  Landareal  er  inddraget  til  Dyrkning 
af  Sukkerrøret.  Af  de  tiloversblivende  to  Tredjedele  benyttes  en  mindre 
Del  til  Græsgange,  medens  den  største  Del  henligger  ubenyttet.  Sukker- 
landet begynder  omkring  Kristianssted  og  strækker  sig  i  et  bredt  Bælte  be- 
grænset mod  Syd  af  Havet  og  mod  Nord  af  dette  og  Nordvestbjærgene  til 
Frederikssted.  Smilende  og  ensformig  som  en  Græsplæne,  men  en  Græs- 
plæne sammensat  af  mægtige  Græsarter,  præsenterer  Sukkermarkerne  sig  for 
Beskueren.  I  frodige  Aar  bliver  Sukkeret  saa  højt,  at  en  Rytter  til  Hest 
kan  skjules  deri,  og  smukt  er  Synet  af  en  saadan  Mark,  navnlig  naar 
Sukkerplanten  bærer  sin  store  hvidgule  alenlange  Blomsterdusk,  der  vilde 
være  pragtfuld  i  en  Mackartbuket.  Men  selv  om  disse  mangler,  hvad  oftest 
er  Tilfældet,  idet  Høsten  begynder,  før  Græsset  naar  til  Blomstring,  tager 
Sukkerplanten  sig  godt  ud  med  de  lange,  brede  friskgrønne  Blade,  der, 
ligesom  hele  Planten,  bølge  i  Passaten.  Der  dyrkes  flere  furskellige  Varie- 
teter af  Sukkerrør;  snart  ere  selve  de  mægtige  „Straa",  der  i  Modsætning 
til  andre  Græsarter  ere  fyldte  med  den  sukkerholdige  Marv,  gullige,  snart 
rødlige  og  violette.  Sukkerrøret  er  en  fleraarig  Plante,  der  hvert  Aar  efter 
Høsten  skyder  nye  Skud.  Høsten  indtræffer  oftest  i  de  første  Maaneder  af 
Aaret,  og  at  Røret  er  modent  til  Høst  kendes  blandt  andet  paa,  at  Blomster- 
standene vise  sig.  Nu  bliver  der  Travlhed  paa  Plantagen.  Fra  tidlig  Morgen 
til  langt  ud  paa  Aftenen  arbejde  Negrene  i  lange  Rækker  ude  i  Marken;  i 
meget  let  Dragt,  ja  ofte  uden  Hat  trodse  de  den  brændende  Sol.  Deres 
Legeme  glinser  af  Sved  ved  det  strænge  Arbejde,  og  netop  herved  lærer 
man  at  værdsætte  Negerens  Udholdenhed;  en  Hvid  kunde  ikke  i  Længden 
holde  dette  ud.  I  Nærheden  sidder  Underforvalteren  til  Hest  og  paaser,  at 
alt  gaar  vel  til,  medens  Plantageejeren  paa  sin  Pasgænger  traver  frem  og 
tilbage  mellem  Sukkerværket  og  Marken  for  stadig  at   have  Overopsyn   med 

det  Hele.  Paa  Marken  skæres  Rorene  med  store  Knive  og  bindes  lier  sam- 
men i  mindre  Knipper,  der  atter  læsses  paa  Karrer,  forspændte  med  Stude, 
som  saa  hurtigst  muligt  bringe  Kørene  til  Sukkerværket.  Her  knuses  Rorene 
mellem  stærke  Valser,  og  den  udpressede  Saft  samles  i  store  Beholdere,  me- 
dens de  faste  tiloversblevne  Rester  af  Røret,  den  saakaldte  Magasse,  tørres 
for  senere  at  bruges  som  Brændsel.  Saften  koges  nu,  hvorved  den  befries 
for  en  Del  Urenheder  og  andet.  Efter  endt  Kogning  afkøles  den  langsomt 
og  en  Del  udkrystalliseres  til  det  bekendte  Puddersukker,  medens  Resten  bliver 
tilbage  i  Form  af  Sirup  (Malas).     Som  Biprodukt  indvindes  endvidere  Rom. 


Fig.  8.     Sukkerværk  paa  St.  Croix. 


Efter  An<øling  pakkes  Sukkeret  i  store  Fade,  der  efter  at  have  henstaaet 
nogen  Tid  paa  Riste,  for  at  den  sidste  Rest  af  Sirup  kan  løbe  af,  ere  fær- 
dige til  Afskibning.  Paa  denne  Maade  toregaar  altsaa  Sukkerfabrikationen 
i  Almindelighed  paa  Plantagerne.  Som  bekendt  er  der  for  en  Del  Aar  siden 
oprettet  et  Fælleskogeri  paa  St.  Croix,  men  det  har  ikke  slaaet  rigtig  an. 
Man  havde  tænkt  sig,  at  de  fleste  Plantere  vilde  have  bragt  deres  Sukker 
til  Faktoriet  eller  til  Landstationerne,  hvorfra  saa  den  udpressede  Saft  i  Rør- 
ledninger bragtes  til  Fabriken.  Men  dels  skal  Sukkersaften  lide  ved  at  pas- 
sere Rørene,  dels  arbejder  Faktoriet  efter  Sigende  for  dyrt,  saaledes  at  endog 
Plantageejere,  der  bo  umiddelbart  op  ad  Faktoriet,  se  deres  Fordel  i  selv 
at  fabrikere  deres  Sukker.     Dog  har  Sukkerkogeriet,  som  ligger  tæt  vest  for 

Christianssted,  ikke  desto  mindre  været  til  stor  Gavn  for  Øen,  idet  det  i 
væsentlig  Grad  har  bidraget  til,  at  Midtpartiet  af  St.  Croix  ikke,  eller  i  hvert 
Tilfælde  kun  delvis  er  gaaet  ud  af  Sukkerkultur.  Der  var  nemlig  her  før 
Fælleskogeriets  Oprettelse  stærk  Tilbagegang;  men  dette  har  nu  fremelsket  en 
Mellemklasse  af  smaa  Ejendomsbesiddere,  dels  Negre,  dels  Kulørte,  der  dyrke 
et  mindre  Stykke  Jord  med  Sukker,  som  de  sælge  til  Faktoriet,  medens  det 
tidligere  ikke  lod  sig  gøre  at  dyrke  Sukker  uden  ogsaa  at  have  Sukkerværk. 
Medens  Sukkerrøret  i  tidligere  Tider,  selv  indenfor  en  længere  Aarrække, 
Aar  efter  Aar  kunde  gro  kraftig  frem,  er  Jorden  nu  ved  den  lange,  ensidige 
Kultur  bleven  saa  udpint,  at  det  er  nødvendigt  efter  nogle  Aars  Forløb  at 
brakke  og  gøde  den.     Nyplantningen  foregaar  i  Reglen  om  Efteraaret;   Brak- 


Fig.  9.     Underforvalteren  inspicerer  Arbejderne. 


jorden  pløjes  da  op  i  lange  Furer,  og  i  den  saaledes  tilberedte  Jord  ned- 
lægges de  omtrent  kvarterlange  Stiklinger,  der  faas  af  det  øverste  Stykke  af 
Sukkerrøret.  Regn  er  nu  meget  nødvendig,  og  indtræffer  den,  skyder  der 
hurtig  5 — 6  og  flere  Skud  op.  Til  en  Tønde  Land  medgaar  omtrent  5000 
Stiklinger.  Saaledes  er  i  store  Træk  Behandlingsmaaden  af  vore  Øers  for 
Øjeblikket  eneste  vigtige  Kulturplante.  Denne  ensidige  Kultur,  der  i  sin 
Tid  fremkaldtes  ved  høje  Sukkerpriser,  men  som  nu  navnlig  ved  den  stærke 
Konkurrence  med  Roesukkeret  har  gjort  Sukkerdyrkningen  langt  mindre  ren- 
tabel, er  under  de  nuværende  daarlige  Tider  højst  uheldig.  Dog  maa  det 
ikke  opfattes  saaledes,  at  Sukkerd3Tkningen  i  det  Hele  taget  skulde  være 
urentabel;  tværtimod,  den  sidste  Tid  har  vist  Exempler  paa,  at  man  ved 
hensigtsmæssig  rationel  Kultur,    navnlig   ved  Anvendelse   af  passende  Kunst- 

gødning  (især  Kali,  hvoraf  Sul<kerrøret  er  en  stor  Forbruger)  og  ved  mere 
tidssvarende  Behandling  af  Jorden,  hvorved  Driftsudgifterne  betydelig  ned- 
sættes, kan  naa  endog  meget  smukke  Resultater,  saaledes  som  det  er  Til- 
fældet med  enkelte  Plantager  paa  Vestenden.  Sukkeret  bør  derfor  sikkert 
ikke  forlades,  det  er  kun  Dyrkningsmethoderne,  der  maa  forbedres  efter  de 
moderne  Principer. 

Men  naturligvis  vilde  det  være  meget  heldigt,  om  ogsaa  andre  Kulturer 
bleve  indførte;  megen  Jord  ligger  jo  nu  ubenyttet  hen,  der  sikkert  ved  pas- 
sende Valg  af  Kulturplanter  kunde  give  godt  Udbytte.  Saaledes  vilde  man 
sikkert  med  betydelig  Fordel  paa  sandet  Terrain,  hvoraf  der  baade  langs 
Kysterne  og  paa  Sandy  Point  (St.  Croix's  sandede  Sydost  Pynt)  findes  be- 
tydelige Arealer,  kunne  anlægge  Kokosplantager.  Kokospalmen  er  et  nøj- 
somt Træ.  der  frodigt  gror  i  den  sandede  ellers  værdiløse  Bund.  Fra  sit 
6 — 7  Aar  efter  Saaningen  giver  den  aarlig  i  et  halvt  Hundrede  Aar  fra 
30 — 50  „Nødder"  om  Aaret,  og  den  tørrede  Kærne  (Kopra)  og  Trevlerne 
ere  jo  som  bekendt  vigtige  Handelsvarer.  Andre  Kulturplanter,  der  kunne 
være  Tale  om,  ere  Bomuld,  Tekstil  Planter  og  Tobak.  Ved  Tekstil  Planter 
forstaas  forskellige  Arter  af  Agave,  Fourcroya  og  Sanseviera,  Planter,  som 
udmærke  sig  ved  de  stærke  og  talrige  Bastfaser,  der  findes  i  deres  tykke  Blade. 
Ved  særegne  Processer  kunne  disse  Basttrevler  udvindes  og  benyttes  som  Raa- 
materiale  for  Fabrikation  af  Tovværk  etc.  Fra  Bahamaøerne  udføres  aarlig 
store  Mængder  heraf,  og  da  disse  Planter  ere  meget  nøjsomme  og  kunne 
vokse  paa  de  tørreste  og  hedeste  Steder,  kunde  sikkert  hele  Østenden  af 
St.  Croix,  ikke  at  tale  om  de  tørre  Klipper  paa  St.  Thomas,  tilplantes  her- 
med. Ved  Tobakken  er  det  navnlig  Bladenes  Præparation  efter  Afplukningen, 
der  er  vanskelig  og  kræver  Erfaring;  men  Tobak  har  jo  med  Fordel  tid- 
ligere før  Sukkeret  været  dyrket  paa  Øerne  i  stor  Maalestok,  der  er  derfor 
ingen  Grund  til  at  mistvivle  om,  at  Tobaksavl  atter  kunde  blive  frugt- 
bringende. 

For  nogle  Aar  siden  er  der,  netop  med  Tanken  om  nye  Kulturer  for 
Øje  paa  den  forrige  Guvernør,  Oberst  Arendrups  Initiativ  oprettet  en  saa- 
kaldet  botanisk  Station  paa  St.  Croix.  Ved  denne  er  ansat  en  Havebrugs- 
kandidat, der  dels  ved  Rejser  paa  de  andre  vestindiske  Øer  sætter  sig  ind 
i,  hvad  dér  dyrkes,  og  hvorledes  de  forskellige  Kulturplanter  behandles,  dels 
ved  Forsøg  paa  dertil  udlagt  Jord,  prøver,  hvad  der  særlig  egner  sig  for 
vore  Øer.  Men  det  tager  selvfølgelig  Tid,  inden  Resultatet  af  en  saadan 
Virksomhed  kan  vise  sig  i  Praxis.  Foruden  med  Tekstil  Planter  og  Tobak, 
der  allerede  har  givet  ganske  gode  Resultater,  forsøges  der  selvfølgelig  ogsaa 
med  meget  andet  paa  Stationen,  f.  Eks.  Bixa  orellana  (Smørfarveplanten), 
forskellige  Bananarter  etc.,  ligesom  en  Del  europæiske  Kulturplanter,  særlig 
Køkkenplanter,    ere    forsøgte,    hvilke    sidste    dog  i  Hovedtrækkene    have    vist 

sig  ikke  at  kunne  trives.  I  det  Hele  burde  det  tilstræbes,  at  der  oprettedes 
en  Art  Planteskole,  hvorfra  Planterne  for  saa  billig  Pris  som  mulig  kunde 
faa  Fro  etc.  af  saadanne  Kulturplanter,  som  det  maatte  vise  sig  med  Fordel 
kunne  dyrkes  paa  Øerne.  Der  kunde  saaledes  blive  Tale  om  Kaffe,  Kakao 
og  Muskat;  der  findes  paa  Øerne  ikke  faa  fugtige  Skovdale,  hvor  Kakao- 
træet sikkert  udmærket  kunde  trives,  saaledes  som   det  ogsaa  har  vist  sig  at 


Fig.   10.     Parti  af  „Centerline"   mellem  Kristianssted  og  Frederikssted. 

Allé  af  Kongepalmer. 


være  Tilfældet  et  Par  Steder,  hvor  det  er  plantet.  Og  disse  Arealer  kunde 
vist  uden  store  Ofre  let  udvides,  ved  at  man  stemmede  Vandet  op  og  an- 
lagde mindre  Vandingskanaler.  Selv  om  disse  Kulturer  maaske  næppe  kunne 
tænkes  at  blive  af  større  Betydning,  kunne  de  dog  altid  give  maaske  endog 
ret  betydelige  Biindtægter. 

Hvad  Græsmarkerne  angaar,   ere  disse  oftest  naturlige,   hyppig  mere  eller 
mindre  bevoksede  med  Krat,    der    af  og    til   atbrændes   for   at   give    Lys  og 

samtidig  gøde  det  efter  Afbrændingen  fremspirende  ny  Græs.  F^n  mindre 
Del  er  under  Kultur  og  da  ofte  tilplantet  med  Guinea  Græsset,  et  mægtigt, 
mange  Alen  højt  Græs,   der  gærne  ædes  af  Kreaturerne. 

Endnu  maa  blot  kort  omtales  de  af  Negrene  dyrkede  Frugt-  og  Køkken- 
haver. I  Omegnen  af  Byerne  og  særlig  paa  St.  Thomas  leve  mange  Negre 
af  at  dyrke  Frugt-  og  Grøntsager,  som  Negerinderne  sælge  paa  Torvet  i 
Byen.  I  saadanne  Haver  dyrkes  en  broget  Samling  af  de  forskelligste  Ting 
oftest  uden  Orden  mellem  hverandre.  Snart  er  Jorden  bevokset  med  Batater 
(søde  Kartofler),  Yams  ( Dioscorea  sativa)  og  Tanier  (jColocasia  esculenta), 
snart  vokse  Klynger  af  „Pigeon  peas",  en  Slags  Grønærter  ( Cajanus  indi- 
ais)  og  Tomater  bugnende  af  de  bekendte  rode  Frugter;  hist  vokse  store 
Grupper    af   Pisang    (Bananer)  med    de    mægtige    Blade   flagrende   i  Vinden; 


Fig.   1 1 .     Cruzbay  paa  St.  Jan  med  Landfogedboligen  og  Landingspladsen. 


her  bringer  det  skønne  Brødfrugttræ  Skygge,  og  rundt  om  det  Hele  staa 
store  Tamarinde-Træer,  Mango,  Alligator  Pære,  Anona,  Appelsin-  og  Lemon- 
træer  og  mange  andre  i  broget  Forvirring. 

Fortrinlige  Landeveje  gennemskære  paa  St.  Croix  det  dyrkede  Land ; 
navnlig  er  den  tidligere  omtalte  „Centerline"  berømt  for  sine  Palmer;  snart 
er  det  Kokospalmer,  snart  den  ved  sin  søjlelignende  Stamme  majestætiske 
Kongepalme,  som  plantede  langs  Vejens  Sider  afgive  et  pragtfuldt,  perspek- 
tivisk Syn,  idet  Landevejen  paa  lange  Strækninger  gaar  snorlige.  Ogsaa 
paa  St.  Thomas  findes  brugelige  Veje  baade  mod  Vest  og  Øst,  men  dog  i 
langt  mindre  Udstrækning  end  paa  St.  Croix ;  derimod  mangler  St.  Jan, 
bortset  fra  en  Del  mindre,  kun  for  Kærrer  brugelige  Veje,  aldeles  saadanne, 
og  man  maa  her  nojes  med  Ridestier. 

Befolkningens  samlede  Antal,  der  i  de  senere  Aar  har  været  i  stærk 
Tilbagegang,  var  i  Aaret   1890   32  786;  heraf  huser  Byen  Charlotte  Amalie 

9455  Indbyggere,  medens  de  to  Byer  Kristianssted  og  Frederikssted  paa 
St.  Croix  henholdsvis  have  5499  og  3683  Indb.  Hovedpladsen  og  den 
almindelige  Landingsplads  paa  St.  Jan,  Cruzbay,  hvor  Landfogden  bor,  har 
kun  det  beskedne  Tal  af  74  Indb. 

Den  aldeles  overvejende  Del  af  Befolkningen  bestaar  af  Sorte  og  Farvede: 
de  Hvide  udgøre  kun  et  Par  Procent.  En  udmærket  Karakteristik  af  Negrene 
har  den  desværre  altfor  tidhg  afdøde,  unge  Geograf  Holger  Lassen,  der  i 
1892  besøgte  Øerne,  givet  i  en  interessant  Artikel  om  Vestindien  (Geo- 
grafisk Tidsskrift,  Bind    13).     Et  Brudstykke  aftrykkes  her: 

„Negeren  har  i  Virkeligheden  mange  gode  og  tiltalende  Egenskaber;  han 
er  villig  og  tro.  Mangen  en  europæisk  Husmoder  kan  ikke  noksom  rose 
sit  sorte  Tyende  for  Troskab,  Villighed  og  Renlighed.  Det  kan  dog  ikke 
nægtes,  at  der  til  Grund  for  Forholdet  mellem  Hvide  og  Sorte  ligger  en 
god  Del  gensidig  Foragt,  ligesaa  lidt  som  at  adskillige  Europæere  derovre 
endnu  opfatte  de  Sorte  som  Væsener  af  en  lavere  Art,  Pariaer,  overfor  hvem 
man  ikke  altid  behøver  at  vise  de  samme  Hensyn,  de  samme  menneske- 
kærlige Følelser  som  overfor  sine  Lige.  Aarhundreders  Racehad  ulmer 
endnu,  og  lange  Tider  ville  hengaa,  før  det  slukkes.  Hvad  der  støder,  er 
først  og  fremmest  Negrenes  medfødte,  uimodstaaelige  Lyst  til  at  dovne  Tiden 
hen  i  Uvirksomhed,  som  gør  ham  til  en  ofte  upaalidelig  Arbejder,  en 
Mangel  paa  Stadighed  og  Grundighed,  som  det  er  vanskeligt  at  faa  Bugt 
med.  Den  Sorte  nøjes  hellere  med  det  Allernødvendigste,  naar  han  blot 
maa  slippe  for  at  tage  fat,  og  Øjeblikkets  Barn,  som  han  er,  tænker  han 
ikke  paa  gennem  stadigt  ihærdigt  Arbejde  at  skaffe  sig  et  Overskud,  at 
spare  sammen  til  magrere  Tider.  Desuagtet  kan  man  komme  vidt  med 
Negrene,  naar  blot  man  forstaar  at  behandle  dem  paa  rette  Maade.  At 
Forholdene  ere  bedrede  meget  siden  tidligere  Tider,  er  sikkert  nok.  Hos 
mange  af  Planterne  derovre  bliver  man  Vidne  til  en  virkelig  human  og  for- 
staaende  Optræden  overfor  disse  fordums  Slaver;  paa  den  anden  Side  kan 
det  ikke  nægtes,  at  man  paa  andre  Steder  vel  kan  høre  Negeropdragelsens 
Teorier  docere,  uden  at  der  i  Praksis  spores  noget  tilsvarende  godt  Resultat ; 
ja  lejlighedsvis  kan  man  endog  blive  Vidne  til  Scener,  over  hvilke  der  er 
en  Kolorit  fra  —  heldigvis  svundne  Tider.  De  Sorte  skulle  behandles  med 
Bestemthed,  men  dog  med  det  Gode;  man  maa  søge  at  appellere  til  deres 
Æresfølelse  og  at  vække  Kappelysten. 

Hvad  man  aldrig  kan  bevirke  ved  at  bruge  Magt,  opnaar  man  ofte  let 
ved  at  tale  til  deres  Ærgærrighed,  ved  at  skamme  dem  ud  og  le  ad  dem. 
Der  kræves  en  egen  Gave  til  at  behandle  Negeren  saaledes,  at  man  faar 
ham  til  virkelig  at  bruge  sine  Kræfter  og  sit  ingenlunde  daarlige  Hoved. 
Af  skabende  Evne  har  den  Sorte  sædvanlig  ikke  meget;  af  egen  Drift  fatter 
han  sjældent  Initiativ  og  sætter  intet  i  Scene,  men  han  besidder  til  Gengæld 

et  betydeligt  Efterlignelsestalent,  og  har  man  vist  liam,  hvordan  en  Ting 
skal  gores,  formaar  han  som  oftest  at  udfore  Arbejdet  til  sin  Herres  fulde 
Tilfredshed.  Som  Arbejder  i  de  skyggelose  vSukkermarker  er  den  vSorte 
uvurderlig;  hvad  han  kan  taale  af  Solvarme  og  direkte  Bestraaling,  er  utro- 
ligt. Midt  paa  Dagen,  i  den  mest  brændende  Atmosfære,  ser  man  ham  ofte 
med  ubedækket  Hoved  arbejde  strængt,  medens  hans  sorte,  glinsende  Krop 
driver    af  Sved.      Ubarmhjertig    bager    Solen    ned    gennem    det   korte,    tætte, 

krusede,  sorte  Haar  paa  deres  tykke  Hjærne- 
skal.  Negerens  Hoved  er  i  det  Hele  for- 
bausende  stærkt ,  ligesaa  stærkt ,  som  hans 
Underliv  (og  tildels  hans  Ben)  ere  svage. 
Store  Byrder  bærer  han  med  Lethed  paa  Ho- 
vedet, der  i  det  Hele  benyttes  i  udstrakt 
Maalestok  til  Transporten.  Selv  gamle  ud- 
levede, rynkede  Negerinder  ser  man  paa  deres 
halvskaldede  Isse  bære  tunge  Metalspande  med 
Vand  fra  Branden  til  deres  Hytte,  og  det 
samme  gælder  om  Sælgekonerne  med  deres 
Kurve  og  Træbakker  med  Brød,  Fisk  og 
Frugter. 

Det  er  sikkert  vanskeligt  tilfulde  at  trænge 
ind  i  Forholdet  mellem  Negrene  og  de  Hvide. 
De  færreste  Sorte  gøre  sig  aabenbart  selv 
Rede  for  deres  Følelser  i  den  omtalte  Retning, 
og  for  mange  af  de  Hvide  lober  endnu  det 
samle  Racehad  —  halvt  ubevidst  maaske  — 
som  en  skjult  Understrøm.  Negeren  opfanati- 
seres  let,  alle  hans  slette  Lidenskaber  vækkes 
da  pludselig,  han  bliver  vild,  ubændig,  hen- 
synsløs og  grusom;  under  saadanne  Paroksys- 
mer kender  han  sjældent  til  Medlidenhed  eller 
Medfølelse,  noget  man  i  Oprørets  Dage  fik  til- 
strækkelige Beviser  for.  Den  store  Svaghed, 
som  alle  Sorte  lægge  for  Dagen  overfor  spirituøse  Drikke,  er  meget  ofte 
Aarsagen  (og  var  det  tildels  under  Oproret  paa  St.  Croix  1878)  til  pludse- 
lige, planløse  og  fuldstændigt  meningsløse  Rejsninger.  I  beruset  Tilstand 
vækkes  Negerens  slumrende  Vildhed.  En  enkelt  Anfører  formaar  da  i  kort 
Tid  at  samle  en  Bande,  som  hurtig  vokser,  og  som  under  Hylen  og  Skrigen 
drager  fra  Sted  til  Sted  og  stifter  Ulykker,  som  den  i  ædru  Tilstand  aldrig 
vilde  have  tænkt  paa  at  begaa.  Det  er  det  farlige,  at  Rejsninger  ofte  komme 
• —  ligesom  visse  Vulkanudbrud  —  næsten  uden  Forløbere.     Den  ene  Dag  er 


Fig.   12.     Negerkvinde,  der  bæ- 
rer   en    Spand   med  Vand   paa 
Hovedet. 

alt  Fred  og  Ro,  Kulturarbejdet  gaar  sin  Gang,  den  næste  Dag  kan  den 
røde  Hane  gale  over  Plantagernes  Bygninger,  og  den  samme  Neger,  som 
Dagen  forud  velvillig  har  grinet  til  dig  fra  sin  Sukkermark,  kan  Dagen 
derpaa  vende  Bossepiben  imod  dig  fra  den  samme  Mark.  Alle  disse  Sorte 
ere  lidenskabelige  Yndere  af  Sang  og  Dans.  Paa  Festdage  og  særlig  be- 
vægede Aftener  hersker  der  i  Byernes  Negerkvarterer  ofte  et  aldeles  infernalsk 
Spektakel.  Disse  Fornøjelser  fore  dog  tit  til  store  Udskejelser  i  seksuel 
Retning;  det  er  ogsaa  bekendt,  at  Negerdansene  hyppigt  have  en  højst 
obscøn  Karakter.  Der  gaar  jo  i  det  Hele  et  stærkt  Drag  af  Sanselighed 
gennem  hele  Negerens  Natur.  Alle  ere  de  yderst  livlige  af  Væsen,  demon- 
strative, talende  og  gestikulerende,  især  er  de  gode  Negerdamers  Tungeraphed 
overvældende,  og  Ordene  faa  storre  Vægt  ved  en  udstrakt  Brug  af  Fagter 
og  Gebærder.  Længe  efter  et  Sammenstød,  hvor  Lidenskabens  Bølger  ere 
gaaede  højt,  ser  man  begge  Parter  have  den  største  Vanskelighed  ved  at 
dæmme  op  for  deres  Tales  ustansehge  Strom,  og  forst  lidt  efter  lidt,  under 
lange,  højrøstede  Enetaler,  kommer  Sindet  i  Ro.  Engelsk  er  jo  det  alminde- 
lige Talesprog  paa  St.  Thomas  som  overhovedet  paa  de  dansk-vestindiske 
Øer.  Negerbefolkningens  Engelsk  er  imidlertid  et  skrækkeligt  Kaudervælsk 
med  iblandede  Ord  og  Brokker  fra  alle  mulige  andre  Sprog  med  en  egen 
Grammatik  og  i  højeste  Grad  uskønt.  Denne  Jargon  undlader  dog  ikke 
at  sætte  visse  Spor  ogsaa  i  Europæernes  Tale,  og  det  fineste  Engelsk  faar 
man  derfor  i  Almindelighed  ikke  at  høre  paa  vore  Øer."   — 

Til  denne  udmærkede  Beskrivelse  af  Negerens  Naturel  og  Forhold  til  de 
Hvide  skal  her  føjes  endnu  et  Par  Bemærkninger,  som  dog  væsentlig  angaa 
Negrene  paa  St.  Croix. 

Til  Plantagens  Drift  udfordres  jo  et  ikke  ubetydeligt  Antal  Negere. 
Naar  en  Plantageejer  tager  en  saadan  i  sit  Arbejde,  sluttes  i  Almindelighed 
Akkord  for  flere  Aar;  som  Vidner  er  da  til  Stede  2  Sorte  og  1  Hvid. 
Negeren  faar  straks  ved  Ansættelsen  en  større  Sum  paa  Haanden.  Det 
hænder  nu  ikke  sjældent,  at  Negrene  blive  kede  af  deres  Tjeneste  og  gøre 
sig  usynlige  for  længere  Tid;  de  leve  da  af  Kokosnødder  og  af  at  suge 
Sukkerror  og  lignende;  men  for  saadan  Desertering  er  der  streng  Straf, 
naar  de  atter  paagribes.  Negrene  faa  af  Plantageejeren  anvist  Bolig  i  den 
til  hver  Plantage  hørende  Negerby,  en  større  Samling  Smaahuse,  hver  paa 
et  Par  Værelser.  Gifte  Negere  faa  tre  Værelser,  ugifte  et.  Det  er  dem  til- 
ladt at  holde  Grise  og  Fjerkræ;  ligeledes  faa  de  et  lille  Stykke  Jord  over- 
ladt til  Dyrkning  af  forskellige  Rodfrugter.  Paa  Plantagen  kunne  de  købe 
Hvedeknopper,  Majsmel,  Klipfisk  etc.  Daglønnen  er  i  Almindelighed  20  Cents 
for  en  Neger  paa  egen  Kost,  Drenge  og  mindre  arbejdsdygtige  Folk  faa 
mindre;  endvidere  have  de  fri  Læge  og  Medicin.  Arbejdstiden  er  i  Alminde- 
lighed fra  6  Form.  til    1  og  fra  3  til  5  Eftm.    Kl.  6  om  Aftenen  faa  Negrene 

udleveret  en  lille  Portion  Rom  hver.  I  Høstens  Tid  begyndes  derimod  Kl.  + 
og  fortsættes  uafbrudt  til  Kl.  10  Aften  med  Arbejdet  i  Møllen.  Negrene 
blive  af  og  til  afloste  for  kort  Tid.  Naar  da  hen  paa  Aftenen  deres  sæd- 
vanlige Spisetid  er  kommen,  synge  de  følgende  just  ikke  opmuntrende  Ord 
for  en  sulten  Mave:  „Arvt  Funchi  ready  ttobod'ay  to  yea/hatn^\  hvilket 
Negerengelsk  oversat  betyder:  „Nu  er  vor  Funchi  (kogt  eller  stegt  Majsmel) 
færdig,  der  er  ingen  hjemme  at  spise  den".  Lordag  have  Negrene  Fridag, 
hvad  der  ogsaa  var  Tilfældet  i  Slaveriets  sidste  Tid,  idet  de  da  havde  den 
Dag  til  at  dyrke  deres  egen  Jord.  Tidlig  Lørdag  Morgen  faa  de  deres 
Lønning  udbetalt   for  den    forlobne    Uge;    én    for  én    blive    de    kaldte    op  til 


Fig.   13.     Lønning  udbetales  til  Arbejderne  (Negrene)  Lørdag  Morgen. 


Plantageejeren  og  modtage  Pengene  samt  ofte  tillige  en  opmuntrende  eller 
dadlende  Bemærkning.  Om  denne  Feriedag  just  er  heldig,  er  et  stort  Spørgs- 
maal.  Negrene  have  ondt  ved  at  tænke  paa  den  Dag  i  Morgen,  og  de  fleste 
vandre  straks  til  Byen  og  more  sig  og  drikke  saa  længe  de  have  noget. 
Eller  man  ser  dem  henad  Aften  omtrent  nøgne  samles  paa  Stranden  ved 
store  Baal,  hvori  de  stege  Søpindsvin  og  Snegle  og  hvad  de  ellers  have 
kunnet  faa  Fingre  i,  og  ved  hyppig  at  lædske  sig  med  ung  Rom,  komme  de 
snart  i  livlig  Stemning;  vilde  Hyl,  rimeligvis  Reminiscenser  fra  det  mørke 
Fastland,  afveksle  med  Sange  af  obscøn  Karakter.  Naar  de  Lørdag  Aften 
vandre  fulde  hjem  fra  Byen,  synge  de: 

:  I   fm  going  lo  home  to  night  | : 
to  see  my  baby  bom. 

I  Negerbyen  er  der  stor  Gaias ;  hele  Dagen  have  Negermadammerne  kogt 
og  stegt  hvad  de  have  kunnet  faa  fat  i,  Katte-  og  Hundekød  forsmaas  ikke, 
og  at  deres  Ganer  ere  noget  forskellige  fra  vore,  ses  deraf,  at  Amerikansk 
Olie  regnes  for  en  Delikatesse  og  ofte  skal  blive  benyttet  som  Stegemiddel; 
under  Foregivende  af  daarlig  Mave  forsøge  de  derfor  jævnlig,  naar  det 
kniber  med  Fedtet,  at  faa  noget  Amerikansk  Olie  udleveret.  Om  Aftenen 
er  der  stort  Bal  (Bambula)  i  Negerbyen,  og  langt  ud  paa  Natten  hører  • 
man  de  monotone  Negermelodier;  Trommerne,  som  Negrene  have  stor  Fær- 
dighed i  at  behandle,  spille  en  særlig  stor  Rolle.  I  det  hele  elske  Negrene 
Dans,  og  ved  alle  festlige  Lejligheder  hengive  de  sig  lidenskabeligt   til   dens 


Fig.   14.     Negerpøbel  vedj^Havnepladsen  i  Frederikssted. 


Glæder;  saaledes  fejres  blandt  andet  ogsaa  Kongens  Fødselsdag  med  stort 
Bambula. 

Plantageejerne  paa  St.  Croix  holde  hyppigt  Hestevæddeløb,  ofte  om  be- 
tydelige Summer;  efter  Løbene  afholdes  Balanceprøver  til  Negrenes  Morskab 
og  ikke  mindre  til  Planternes.  En  lang  glat  Kokosstamme  lægges  over  nogle 
Tønder  eller  lignende.  Ved  dens  ene  Ende  rejses  en  Galge,  og  i  denne  an- 
bringes en  Skinke.  Da  Kokosstammen  er  indsmurt  med  Fedt,  kan  det  ofte 
vare  længe,  inden  det  lykkes  nogen  af  de  konkurrerende  Negre  at  balancere 
langs  Stammen  og  faa  fat  i  Skinken.  Er  denne  endelig  snappet,  ophænges 
først  3  Dollars,  derpaa  1  do.,  saa  50  Cents,  25  Cents  og  10  Cents.  I  Be- 
gyndelsen er  det  Mændene,  der  kæmpe  om  Gevinsten,  men  efterhaanden  over- 
lades Pladsen  til  Drengene. 

Medens  Negrene    i    det    væsentlige    paa  St.   Croix   ere  Landarbejdere,    der 

dels  staa  i  Tjeneste  hos  Planterne,  dels  selv  dyrke  mindre  Stykker,  er  der 
naturligvis  i  Byerne,  særlig  i  St.  Thomas,  et  større  Proletariat,  der  lever  af 
tilfældigt  Arbejde,  snart  med  at  bære  Kul  til  Skibene,  i  hvilket  Arbejde 
ogsaa  Negerkvinderne  deltage,  snart  i  det  hele  taget  med  almindeligt  Dag- 
lejerarbejde.  Større  Negerkvarterer  findes  ogsaa  i  Byerne,  saaledes  i  vSt. 
Thomas    imod    Ost    og   ^'est    i    begge    Knder    af  Byen.     Negerhytterne    ere 


Fig.   15.     Negerhytte  paa  St,  Thomas. 


naturligvis  ikke  altid  det  mest  komfortable,  f.  Eks.  som  den  paa  hosstaaende 
Billede,  der  bestaar  af  gamle  Pakkasser  og  udhamrede  Blikdaaser,  men  dog 
i  Almindelighed  ingenlunde  i  en  saa  daarlig  Forfatning,  som  f.  Eks.  Neger- 
kvarteret paa  Barbados. 

Af  andre  Erhvervskilder  maa  endnu  Fiskeriet  omtales.  Havet  omkring 
Øerne  vrimler  af  Fisk,  der  prange  i  de  mest  glimrende  Farver.  Man  fisker 
dels  fra  Baad  med  Krog,  dels  ogsaa  med  Trækkevaad  langs  de  sandede 
Kyster. 

Den  hvide  Del  af  Øernes  Befolkning  er  sammensat  af  næsten  alle  euro- 
pæiske Nationaliteter,  og  havde  man  ikke  Embedsmændene  og  Militæret,  vilde 
det  danske  Element  kun  være  svagt  repræsenteret,  idet  man  næppe  kan  be- 
tegne Kreolerne  som  Danske,  da  de  for  Størstedelen  tale  Engelsk,  som  er 
Koloniens  Hovedsprog. 

Det  er  klart,  at  den  store  Forskellighed  i  Oprindelse  maa  give  Selskabet 
en  vis  broget  Karakter;  men  forøvrigt  er  der  ikke  stor  Forskel  paa  de  for- 
skellige Nationaliteters  Levevis.  Alle  staa  tidligt  op.  Mændene  beskæftige 
sig  derpaa  største  Delen  af  Dagen  med  deres  Forretninger,  imedens  Kvinderne, 
som  undertiden  med  stor  Urette  ere  blevne  beskyldte  for  at  være  uvirksomme, 
tværtimod  ere  flittigt  beskæftigede  med  deres  Hus,  som  de  holde  i  fortrinlig 
Orden,  og  med  Haandarbejde ,  der  stiller  større  Fordringer  til  dem  end  til 
Damerne  i  Europa,  som  have  lettere  Adgang  til  Assistance  ved  Forfærdigelsen 
af  deres  Klædedragt  og  andre  Fornødenheder.  Kl.  4  spadseres  og  rides  eller 
køres  der  til  Kl.  6,  da  Middagsmaaltidet  i  Regelen  indtages.  Om  Aftenen 
drives  Selskabeligheden  livligt,  men  uden  Fordring  til  store  Forberedelser. 
Til  Trods  for  den  stærke  Varme  er  Dans  Hovedfornøjelsen  ved  disse  Sammen- 
komster, hvorimod  der  gøres  meget  lidt  ud  af  festligt  Arrangement  med 
Hensyn  til  Maaltidet,  da  der  sjældent  nydes  andet  end  afkølede  Drikke, 
som  Klimaet  jo  opfordrer  til,  særlig  naar'  der  danses. 

Husene  ere  som  Regel  rummelige  og  Værelserne  forsynede  med  smukke 
Mahognimøbler;  men  Mangelen  af  Tæpper,  Portierer,  Gardiner  og  lignende, 
som  ikke  passer  til  Klimaet,  gør,  at  man  i  Begyndelsen  ikke  finder  Værelserne 
hyggelige.  En  stor  Behagelighed  er  det  at  opholde  sig  paa  de  store,  rumme- 
lige Verandaer  og  nyde  Aftenluftens  relative  Friskhed  og  i  Regelen,  naar 
det  er  klart  i  Vejret  eller  Maaneskin,  glæde  sig  ved  en  dejlig  Udsigt. 

Vestindianerne  have  altid  været  bekendte  for  deres  Gæstfrihed,  og  der 
er  næppe  nogen  fremmed,  som  har  opholdt  sig  en  Tid  i  Vestindien,  der  ikke 
bevarer  mange  lyse  Minder  om  denne  smukke  Side  hos  Befolkningen. 

Navnlig  er  Opholdet  paa  en  Plantage  paa  St.  Croix  fornøjeligt;  Vogne, 
Heste,  Negre,  alt  staar  til  Disposition;  blot  man  udtaler  et  Ønske,  er  Værten 
straks  parat  til  at  opfylde  det,  og  paa  et  Signal  i  Fløjten  viser  sig  en  Neger 
for  at  høre,  hvad  Massa  ønsker.  Hvis  man  opholder  sig  i  Nærheden  af 
Kristianssted ,  rider  man  i  Almindehghed  en  Formiddagstur  ind  til  Byen. 
Først  kommer  man  igennem  Byens  Negerkvarter  med  dets  smaa  og  temmeligt 
snavsede  Hytter  og  naar  derpaa  Hovedgaden  med  den  engelske  og  den 
danske  Kirke  samt  Negerskolen,  som  er  let  kendelig  paa  en  stærk  summende 
Lyd  af  mange  Barnestemmer;  man  passerer  dernæst  Guvernementshuset  med 
de  to  Skildvagter  til  Ære  for  Guvernøren  og  gør  endelig  Holdt  ved  Klubben, 
hvor  Byens  Honoratiores  og  Omegnens  Plantere  diskutere  Dagens  Sporgsmaal 
til  en   forfriskende  Cocktail.     Klubben  ligger  paa  en   aaben  Plads  ved  Havnen 

med  en  fortryllende  Udsigt  over  Kysten  og  Havet.  Resten  af  Dagen  til- 
bringes med  at  bese  Plantagen  og  dens  Omgivelser,  med  Besøg  hos  \'enner 
og  Bekendte,  og  den  ender  hyppigt  med  en  Svingom  paa  en  Naboplantage. 
Det  er  allerede  løselig  berørt,  at  Tilbagegangen  i  St.  Thomas's  Handels- 
liv hidrorer  fra  Dampskibenes  Fremkomst,  som  lettede  Forbindelsen  imellem 
den  vestindiske  og  mellemamerikanske  Verden  og  Europa.  .St.  Thomas  kunde 
under  de  nye  Forhold  umuligt  vedligeholde  sin  Position  som  eneste  Handels- 
centrum i  disse  Egne;  men  Byens  Handelsstand  havde  et  saadant  Overtag, 
at  den  ved  at  tage  fornuftige  og  energiske  Forholdsregler  kunde  have  bi- 
beholdt en  stor  Del  af  sin  Betydning. 


Fig.   10.     Parti  fra  Havnepladsen  i  Nærheden  af  Klubben  i  Kristianssted. 


Indtil  Midten  af  dette  Aarhundrede  hørte  det  til  Dagens  Orden,  at  Køb- 
mænd fra  Kuba,  Porto  Rico  og  andre  omliggende  Øer  kom  til  St.  Thomas 
med  Lommerne  fulde  af  Dollars  og  udsøgte  deres  Varer  i  Byens  Magasiner, 
som  siges  den  Gang  at  have  været  saa  velforsynede,  at  de  taalte  en  Sammen- 
ligning med  hvilken  som  helst  Plads  i  Europa  og  Amerika.  Men  de  mange 
Aars  ubestridte  Herredømme  havde  gjort  St.  Thomas's  Købmænd  overmodige, 
deres  Priser  vare  meget  høje ,  og  Hotelværter  og  andre ,  som  de  fremmede 
vare  nødte  til  at  ty  til,  fulgte  godt  Trop  med  Købmændene.  Den  amerikanske 
Doktor  Taylor  angiver,  f.  Eks.,  at  paa  den  Tid  var  en  Læges  Honorar  for 
at  tilse  Besætningen  i  et  Skib  sjældent  under  100  Dollars,  og  laa  Skibet  i 
Havn  i  et  Par  Maaneder,  kunde  Honoraret  svulme  op  til  1500  å  1700 
spanske  Dollars. 

Befolkningen  burde  have  indset  Nødvendigheden  af  at  nedsætte  sine  For- 
dringer for  at  holde  Handelen  til  Pladsen,  samt  sørge  for  en  bedre  Forbindelse 
med  de  omliggende  Øer,  end  den,  de  smaa  snavsede  Skonnerter  afgave.  I 
det  Sted  valgte  nogle  Købmænd  at  likvidere,  andre  flyttede  deres  Forretninger 
til  saadanne  næ-rliggende  Pladser,  som  vare  i  Opkomst,  f.  Eks.  Barbados,  og 
de,  der  bleve  tilbage,  formaaede  ikke'  at  afværge  Faren;  en  stor  Del  af 
Handelen  gik  til  Barbados,  og  de  store  engelske  og  franske  Dampskibs- 
selskaber flyttede  deres  Hovedstationer  til  deres  egne  Øer,  endskont  man 
dog  omsider  nedsatte  de  hoje  Havneafgifter  i  vSt.   Thomas  betydeligt. 

Naar  der  nu  tales  om,  at  St.  Thomas  vil  kunne  genvinde  en  Del  af  sin 
Fortids  Storhed  ved  at  komme  under  et  større  Lands  Herredømme  end 
Danmark,  da  kan  det  være  paa  sin  Plads  her  at  erindre  om,  at  det  netop 
er  den  Omstændighed,  at  Øen  horer  til  Danmark,  som  den  skylder  sin  tid- 
ligere Lykke;  thi  Danmarks  Neutralitet  under  de  store  Krige  i  forrige  Aar- 
hundrede  gjorde  Havnen  til  saa  at  sige  det  eneste  Fristed  for  Handelen  i 
Vestindien. 

Imedens  der  kæmpedes,  røvedes  og  plyndredes  rundt  omkring,  laa  fjendt- 
lige Nationers  Skibe  fredeligt  ved  Siden  af  hverandre  i  St.  Thomas's  Havn. 
Varer  udskibedes  og  indskibedes  i  største  Sikkerhed,  Orlogsskibe  og  Kapere 
provianterede,  Priser  solgtes,  og  Pengene  strømmede  ind.  Havde  St.  Thomas 
hørt  til  England,  Frankrig,  Holland  eller  Nordamerika  vilde  et  saadant  For- 
retningsrøre  have  været  umuligt,  og  som  Bevis  herfor  kan  anføres,  at  St. 
Thomas's  Velstand  gik  stærkt  tilbage  i  Tidsrummet  fra  1807  til  1815,  da 
Øen  hørte  under  England,  endskønt  dette  Land  havde  Herredømmet  til  Søs, 
og  Havnen  var  Samlingsplads  for  de  store  Konvoyer  mellem  Vestindien  og 
Europa.  Saa  snart  Øen  kom  tilbage  til  Danmark,  blomstrede  Handelen  op 
paany,  og  Velstanden  steg  til  større  Højde  end  nogensinde  før. 

Men  har  det  hidtil  været  heldigt  for  St.  Thomas  at  tilhøre  et  lille  Land, 
som  i  Regelen  kunde  holde  sig  uden  for  de  store  Krige,  saa  ses  der  ingen 
Grund  til  at  tvivle  om,  at  dette  ikke  ogsaa  skulde  være  det  fordelagtigste 
for  Øens  Opkomst  i  Fremtiden;  thi  Opkomsten  maa  nødvendigvis  kræve  et 
Indskud  af  Kapital,  men  Faren  for,  at  Øen  kan  blive  indviklet  i  Krig,  vil 
gøre  Forretningsfolk  i  Europa  og  Amerika  betænkelige  ved  at  anbringe 
Kapital  saa  fjernt  fra  Hjemmet  og  paa  et  saa  udsat  Sted.  Man  kunde  f.  Eks. 
tænke  sig,  at  et  velledet  Forsøg  paa  at  gøre  vSt.  Thomas  til  et  Afsætnings- 
centrum  for  den  stadig  stigende  Overproduktion,  maatte  kunne  lykkes  paa 
Grund  af  Øens  fortrinlige  centrale  Beliggenhed  og  udmærkede  Havn,  og  der 
kan  næppe  være  nogen  Tvivl  om,  at  en  Panama-  eller  Nicaraguakanal  vil 
tilføre  Havnen  en  betydelig  Skibsfart;  thi  hvorfor  skulde  den  store  Strøm  af 
Skibe  mellem  den  engelske  Kanal  og  den  fremtidige  mellemamerikanske  gaa 
lige  forbi   Vestindiens  bedste  Havn  med   et  sundt  og  behageligt  Klima  for  at 

søge  Kul  og  andre  Fornødenheder  paa  aaben  Red  som  ved  Barbados  eller  i 
Mellemamerikas  usunde  Havne? 

Som  bekendt  fik  Plantagedriften  paa  St.  Croix  sit  første  Knæk  ved  Neger- 
emancipationen i  1S48.  Planterne  lede  naturligvis  et  Tab  ved  at  skulle  be- 
tale den  Arbejdskraft,  som  de  tidligere  havde  haft  saa  at  sige  gratis;  thi 
Slavernes  Underhold  kostede  ikke  meget,  og  den  Erstatning,  der  blev  tildelt 
Planterne  af  Regeringen,  opvejede  langt  fra  Tabet  ved  at  miste  Ejendoms- 
retten til  Negrene.  Siden  1848  gik  det  derfor  bestandig  ned  ad  Bakke  med 
St.   Croix,    og  da  man  i  Europa  begyndte  at  tilvirke  Sukker  af  Roer,    faldt 


Fig.   17.     Allé  med  Kongepalmer  paa  St.  Thomas. 


Sukkerpriserne,  og  Rørproduktionen  lønnede  sig  nu,  som  allerede  omtalt,  saa 
slet,  at  en  stor  Del  af  Planterne  ophørte  med  at  dyrke  Jorden  og  kun  be- 
nyttede den  til  Opdrætning  af  Kvæg. 

Paa  disse  Kvægplantager  har  Jorden  nu  i  lang  Tid  faaet  en  Hvile,  som 
den  haardt  trængte  til  efter  de  mange  Aars  anstrengende  Sukkeravl,  og  den 
vil  atter  kunne  give  et  godt  Udbytte;  desuden  er  det  sandsynligt,  at  Dyrkning 
af  Kaffe,  Tobak  og  Bomuld,  som  Øen  i  tidligere  Tid  frembragte  i  fortrinlige 
Kvaliteter,  ogsaa  vil  kunne  lønne  sig.  Man  har  jo,  som  oven  for  anført, 
allerede  begyndt  at  træffe  Forberedelser  til  at  indføre  denne  nye  Kultur.  Den 
største  Vanskelighed,   som  St.  Croix  har  at  kæmpe  med,   er  imidlertid,  ligesom 

for  Tiden  i  Europa,  Arbejderspørgsmaalet,  men  paa  en  noget  anden  Maade. 
Dersom  man  kunde  forvandle  Befolkningens  store  Masse,  Negrene,  fra  sorg- 
løse Børn  til  vindskibelige  Arbejdere,  vilde  den  frodige  Jordbund  og  det  for- 
trinlige Klima  nok  sørge  for  Resten.  Lad  os  derfor  ønske  Held  og  Lykke 
med  det  forbedrede  Skolevæsen  og  med  Regeringens  øvrige  Bestræbelser  for 
at  højne  det  moralske  Niveau  hos  vore  sorte  Landsmænd. 


I  nærværende  Afhandling,  som,  bortset  fra  enkelte  Rettelser  og  Tilføjelser, 
har  været  trykt  i  Tidsskriftet  „Nord  og  Syd«  1898,  skyldes  Indledningen 
og  Fremstillingen  af  Øernes  Historie  Hr.  Kommandør  F.  P.  Uldall,  medens 
Hr.  cand.  mag.  F.  Borgesen  har  udarbejdet  Afsnittene  om  Øernes  Natur- 
forhold og  Agerbrug,  ligesom  Billederne  (Billedet  af  St.  Thomas'  Havn  und- 
taget) skyldes  sidstnævnte  Forfatter,  idet  de  ere  Gengivelser  efter  Fotografier, 
tagne  under  hans  gentagne  Ophold  paa  Øerne. 

Forlaget. 


St.  Thomas'  Havn,  set 


Højderne  bag  Byen. 

